การประกอบธุรกิจของแต่ละสายผลิตภัณฑ์

บริษัทเงินทุน ธนชาติ จำกัด (มหาชน) ได้รับอนุญาตจากกระทรวงการคลังให้ประกอบธุรกิจเงินทุน
ตามพระราชบัญญัติประเภทธุรกิจเงินทุน ธุรกิจหลักทรัพย์ และธุรกิจเครดิตฟองซิเอร์ พ.ศ.2522
และพระราชกำหนดแก้ไขเพิ่มเติม พระราชบัญญัติการประกอบธุรกิจเงินทุนฯ พ.ศ. 2540

1.  ลักษณะการให้บริการ

-   กิจการเงินทุนเพื่อการพาณิชย์ ได้แก่ การจัดหาเงินทุนและให้กู้ยืมเงินระยะสั้น (ไม่เกิน 1 ปี)
    การรับซื้อลดเช็คและตั๋วสัญญาใช้เงิน รวมทั้งเป็นผู้รับรอง ผู้รับอาวัล
    หรือผู้สอดเข้าแก้หน้าในตั๋วเงิน

-   กิจการเงินทุนเพื่อการพัฒนา ได้แก่
    การจัดหาเงินทุนจากผู้ที่สนใจลงทุนในระยะปานกลางหรือระยะยาว (มากกว่า 1 ปีขึ้นไป)
    ทั้งบุคคลธรรมดาและนิติบุคคล โดยการซื้อตั๋วสัญญาใช้เงินประเภทต่างๆ เช่น
    จ่ายคืนเมื่อสิ้นระยะเวลา 2 ปี ตลอดจนให้กู้ยืมสำหรับการลงทุนในโครงการต่างๆ

-   กิจการเงินทุนเพื่อการจำหน่ายและบริโภค ได้แก่
    การให้กู้ยืมเงินเพื่อเช่าซื้อรถยนต์และการให้เช่าซื้อสินค้าทั่วไป

-   กิจการเงินทุนเพื่อการเคหะ ได้แก่ การให้กู้ยืมเพื่อการซื้อที่อยู่อาศัย
    หรือให้กู้ยืมเพื่อใช้ในการจัดหาที่ดิน และหรือที่อยู่อาศัยจำหน่ายหรือให้เช่าซื้อแก่ประชาชนทั่วไป

-   กิจการกองทุนสำรองเลี้ยงชีพ ได้แก่ ให้คำปรึกษาในการจัดตั้งกองทุนสำรองเลี้ยงชีพ
    และบริหารกองทุนสำรองเลี้ยงชีพ

-   กิจการด้านเงินฝาก
    การระดมเงินออมจากประชาชนเป็นแหล่งเงินทุนภายในประเทศที่มีความต่อเนื่องเป็นระยะเวลานาน
    โดยเฉพาะลูกค้าที่เป็นบุคคลธรรมดาด้วยการออกตั๋วสัญญาใช้เงินที่ให้ดอกเบี้ยตอบแทนแก่ผู้ออม
    หรือผู้ลงทุนตามวงเงินฝากและระยะเวลาการฝาก โดยบริษัทฯ
    จะพิจารณาปรับอัตราดอกเบี้ยตามสภาพคล่องของธุรกิจ และสภาวะการแข่งขัน
    นอกจากการเน้นการระดมเงินออมจากบุคคลธรรมดาโดยตรงแล้ว บริษัทฯ
    ยังมุ่งการระดมเงินออมของบุคคลธรรมดาที่มีอยู่กับสถาบันการเงินบางประเภท เช่น
    บริษัทประกันชีวิต หรือสหกรณ์ออมทรัพย์เป็นต้น
    เพื่อให้สอดคล้องกับนโยบายการส่งเสริมการออมที่จะเป็นประโยชน์ต่อการพัฒนาและขยายตัวของเศรษฐกิจอย่างมั่นคงของประเทศ

ในปัจจุบันนอกจากสำนักงานใหญ่ในเขตกรุงเทพมหานครแล้ว บริษัทฯ
ให้บริการสินเชื่อในเขตภูมิภาคผ่านสำนักงานอำนวยสินเชื่อของบริษัทฯ ทั้ง 9 แห่งอันได้แก่
ภูเก็ต,เชียงใหม่,พิษณุโลก,ชลบุรี,อุดรธานี,สงขลา,ขอนแก่น,นครราชสีมาและสุราษฎร์ธานี
สำนักงานอำนวยสินเชื่อ มีขอบเขตในการทำงาน 2 หน่วย ดังนี้ หน่วยการตลาด
ให้บริการติดต่อแนะนำลูกค้าให้ใช้บริการสินเชื่อของบริษัทและหน่วยปฎิบัติการมีหน้าที่ตรวจสอบประวัติลูกค้าเพื่อใช้ประกอบการพิจารณาให้สินเชื่อ
ตลอดจนการประเมินราคาหลักประกันและการทำนิติกรรมสัญญาที่เกี่ยวข้อง

แม้ว่าในปัจจุบันธุรกิจเงินฝากยังถูกจำกัดอยู่เฉพาะสำนักงานใหญ่แต่เพียงแห่งเดียวเท่านั้น
แต่จากนโยบายของธนาคารแห่งประเทศไทยที่จะยกฐานะสำนักงานอำนวยการสินเชื่อที่ได้มาตรฐานขึ้นเป็นสาขาเต็มรูปแบบ
ซึ่งบริษัทฯ
คาดว่าในระยะยาวสำนักงานอำนวยสินเชื่อแต่ละแห่งจะสามารถยกฐานะขึ้นเป็นสาขาเต็มรูปแบบได้
ทั้งนี้จะทำให้บริษัทฯสามารถหาแหล่งเงินทุนได้เพิ่มมากขึ้นและเป็นการลดต้นทุนของแหล่งเงินทุนโดยรวมอีกด้วย

1.  การตลาดและภาวะการแข่งขัน

  ภาวะการแข่งขัน

ปัจจุบันการแข่งขันในธุรกิจการปล่อยสินเชื่อมีสูงมาก
ดังนั้นสถาบันการเงินจึงจำเป็นต้องมีการปรับเปลี่ยนและพัฒนาแนวทางใหม่
เพื่อพัฒนาองค์กรให้มีความพร้อมและทันสมัยในการแข่งขันในธุรกิจเงินทุน
การแก้ไขปัญหาหนี้ที่ไม่ก่อรายได้เป็นไปอย่างต่อเนื่องและมีประสิทธิภาพเพื่อป้องกันการเกิดหนี้ที่ไม่ก่อรายได้รายใหม่และหนี้ที่ผ่านการปรับโครงสร้างหนี้ย้อนกลับ,การรักษาสภาพคล่องการเงินของบริษัท,การตั้งสำรองค่าเผื่อหนี้จะสูญตามกฎของธนาคารแห่งประเทศไทย
อีกทั้งการนำเทคโนโลยีเข้ามาประยุกต์ใช้ เพื่อความสะดวกในการติดต่อและบริการ
การพัฒนาองค์กรให้มีความพร้อมในทุกๆ ด้านเพื่อรองรับความต้องการของลูกค้า
เป็นหน้าที่หลักที่สำคัญของธุรกิจเงินทุน

แนวโน้มภาวะเศรษฐกิจโดยรวมยังทรงตัวอยู่ในระดับคงที่และลดลงเล็กน้อยจากปีที่แล้ว
เนื่องมาจากการชะลอตัวของเศรษฐกิจโลก, การลดลงของการบริโภคอุปโภคของภาคเอกชน
และอัตราการใช้กำลังการผลิตที่อยู่ในระดับค่อนข้างต่ำ
ส่งผลให้การลงทุนในภาคเอกชนยังคงชะลอตัว และกระทบไปยังการขยายตัวสินเชื่อ ปี 2544
มีการจัดตั้งรัฐบาลใหม่ และมีการประกาศนโยบายการกระตุ้นเศรษฐกิจที่น่าสนใจ คือ
การจัดตั้งบรรษัทบริหารสินทรัพย์ไทย (TAMC)
ซึ่งจะส่งผลดีต่อเศรษฐกิจโดยรวมเป็นอย่างมากเพราะช่วยลดภาระที่ธนาคารต้องแบกรับภาระหนี้เสียและการตั้งสำรองค่าเผื่อหนี้สงสัยจะสูญ
การปรับลดดอกเบี้ยเงินฝากและเงินกู้ในเดือนกุมภาพันธ์ที่ผ่านมาเป็นอีกมาตรการกระตุ้นการใช้จ่ายของผู้บริโภค
และการลงทุนในภาคเอกชน ซึ่งธนาคารพาณิชย์ และสถาบันการเงินสามารถขยายการให้
สินเชื่อเพื่อลดสภาพคล่องส่วนเกินในระบบได้อย่างมีประสิทธิภาพมากขึ้น
รวมทั้งการขยายตัวของภาคการผลิตและการลงทุนของประเทศ
ดังนั้นบริษัทฯจึงได้พัฒนาปรับกลยุทธ์ต่างๆ
ให้มีความพร้อมเพื่อรองรับกับเศรษฐกิจที่อาจเปลี่ยนแปลงในอนาคต

ในปี 2544 ภาวะการแข่งขันในธุรกิจเงินทุนมีการเปลี่ยนแปลงให้ทันสมัย สะดวก รวดเร็ว
ที่สอดคล้องกับธุรกรรมบริการทางอิเลคโทรนิคส์
อีกทั้งการร่วมมือกับสถาบันการเงินต่างชาติเพื่อนำแนวทางและแนวคิดในการบริหารงานอย่างมีประสิทธิภาพมาปรับปรุงเพื่อสร้างความสามารถในการแข่งขันที่สูงขึ้นในระดับสากล
ดังนั้นแต่ละกลุ่มธุรกิจของบริษัทฯ จึงมุ่งเน้นพัฒนากลยุทธ์การแข่งขัน และกลุ่มลูกค้าเป้าหมาย
(โดยดูได้จากหัวข้อตลาดและการแข่งขันของแต่ละหมวดธุรกิจ) เพื่อการแข่งขันอย่างมีประสิทธิภาพ
และเน้นการสร้างรายได้ที่มิใช่ดอกเบี้ยให้เพิ่มมากขึ้น

นอกจากนี้ บริษัทฯ ยังได้ดำเนินธุรกิจด้านเงินทุนผ่านทาง บริษัทเงินทุน เอกชาติ จำกัด (มหาชน)
ซึ่งเป็นสถาบันการเงินในกลุ่ม โดยมีการให้บริการด้านสินเชื่อและออมทรัพย์
ซึ่งมีลักษณะของการให้บริการและภาวะการแข่งขัน ดังนี้

1) บริการด้านสินเชื่อ

หลังจากวิกฤตการณ์ทางเศรษฐกิจของไทยในปี 2540
ภาคธุรกิจและอุตสาหกรรมชะลอตัวลงหลายธุรกิจไม่สามารถแบกรับภาระหนี้ได้
ทำให้หนี้ที่ไม่ก่อให้เกิดรายได้เพิ่มปริมาณขึ้นอย่าง รวดเร็ว
จะเห็นได้จากยอดหนี้ที่ไม่ก่อให้เกิดรายได้ต่อสินเชื่อรวมของสถาบันการเงิน
(ไม่รวมวิเทศธนกิจและบริษัทเครดิตฟองซิเอร์) ได้พุ่งสู่จุดสูงสุดที่ร้อยละ 47.7 เมื่อเดือนพฤษภาคม
2542 จนกระทั่งในช่วงปี 2543 ที่ผ่านมานี้ การแก้ไขปัญหาหนี้ที่ไม่ก่อให้เกิดรายได้ได้ผลมากขึ้น
และสถาบันการเงินได้โอนหนี้ที่ไม่ก่อให้รายได้ไปยังบริษัทบริหารสินทรัพย์
ทำให้ยอดหนี้ที่ไม่ก่อให้เกิดรายได้ต่อสินเชื่อรวมของสถาบันการเงินดังกล่าวลดลงมาอยู่ที่ร้อยละ
17.70 ในเดือนธันวาคม 2543 หรือยอดคงค้าง 822.59 พันล้านบาท
ในขณะที่ยอดหนี้สูญในระบบบริษัทเงินทุนเองอยู่ที่ 857.34 พันล้านบาท หรือร้อยละ 17.90
ของยอดสินเชื่อ

แม้ว่าการแก้ไขปัญหาสินเชื่อที่ไม่ก่อให้เกิดรายได้จะได้ผลดังกล่าว
ภาวะการให้สินเชื่อโดยรวมทั้งประเทศกลับลดต่ำลง เนื่องจากความไม่แน่นอนในเศรษฐกิจ
สถาบันการเงินต่าง ๆ
จึงพิจารณาการให้สินเชื่ออย่างเข้มงวดมากขึ้นและกลุ่มลูกค้าที่มีความเสี่ยงต่ำเปลี่ยนไปกู้ยืมโดยการออกตราสารหนี้
จะเห็นได้จาก เงินให้สินเชื่อของธนาคารพาณิชย์ในปี 2542 ลดลงจากปี 2541 ร้อยละ 2.02
และในปี 2543 ลดลงจาก ปี 2542 ร้อยละ 10.26 เช่นเดียวกับเงินให้กู้ยืมในระบบบริษัทเงินทุน
ซึ่งลดลงจาก 1,120.16 พันล้านบาทในปี 2541 มาเป็น 498.07 พันล้านบาทในปี 2542
หรือลดลงร้อยละ 55.54 และลดลงจากปี 2542 มาเป็น 449.86 พันล้านบาทในปี 2543
หรือลดลงร้อยละ 9.68

ดังนั้นสภาพการแข่งขันในการให้สินเชื่อ ไม่ว่าจะเป็นสินเชื่อเพื่อการพาณิชยกรรมและ อุตสาหกรรม
สินเชื่อเพื่อที่อยู่อาศัย หรือสินเชื่ออื่น จึงมีการแข่งขันสูง
ปริมาณอุปทานเงินให้สินเชื่อมีมากเมื่อเทียบกับความต้องการเงินทุนของกลุ่มลูกค้าที่ความเสี่ยงต่ำ
นอกจากนี้การตั้งบรรษัทบริหาร
สินทรัพย์แห่งชาติจะช่วยลดภาระหนี้เสียและการตั้งสำรองค่าเผื่อหนี้สงสัยจะสูญ
อันจะทำให้ธนาคารพาณิชย์และบริษัทเงินทุนมีความคล่องตัวในการทำธุรกรรมมากขึ้น

ภายในอุตสาหกรรมเงินทุนปี 2544 ซึ่งมีผู้ประกอบการ 21 ราย
การแข่งขันจะยังสูงอยู่ดังที่ได้กล่าวแล้ว
และการแข่งขันนอกจากจะอยู่ในรูปของการแข่งขันด้านราคาแล้ว
การแข่งขันด้านคุณภาพการให้บริการยังสูงขึ้นด้วย มีการนำเทคโนโลยีใหม่ ๆ มาใช้
โดยเฉพาะอย่างยิ่ง เทคโนโลยีด้านสารสนเทศ และนวัตกรรมทางการเงิน

  2) บริการด้านออมทรัพย์

ภายใต้ภาวะที่อัตราดอกเบี้ยลดต่ำลงตั้งแต่เมื่อประมาณกลางปี 2541
เนื่องจากสภาพคล่องมากในระบบ การแข่งขันในการระดมเงินฝากจากประชาชนจึงลดลง
การที่ประเทศใหญ่ ๆ ในเศรษฐกิจโลก โดยเฉพาะอย่างยิ่ง
ประเทศสหรัฐอเมริกามีการลดอัตราดอกเบี้ยลง ในช่วงต้นปี 2544
ยิ่งทำให้แนวโน้มอัตราดอกเบี้ยยังอยู่ในระดับต่ำ ในปี 2544
นี้การแข่งขันด้านเงินฝากจึงจะไม่รุนแรงนัก

2.  การจัดหาผลิตภัณฑ์และบริการ

1.  แหล่งที่มาของเงินทุน

บริษัทเงินทุน ธนชาติ จำกัด (มหาชน) ดำเนินกิจการโดยใช้แหล่งเงินทุน
ส่วนใหญ่จากเงินกู้ยืมและเงินรับฝาก คิดเป็นสัดส่วนประมาณร้อยละ 73
ส่วนที่เหลือได้มาจากส่วนผู้ถือหุ้น ประกอบด้วย ทุนเรือนหุ้น ส่วนเกินมูลค่าหุ้น เป็นต้น

2.  การให้กู้ยืม

นโยบายการให้กู้ยืม บริษัทมีเป้าหมายในการกระจายสินเชื่อสู่ภาคเศรษฐกิจต่างๆ ดังนี้

+-------------------------+--------------------+----------------------+
|                         | การกระจายสินเชื่อปี    |                      |
|                         | 2543 บมจ. เงินทุน    |                      |
|                         | ธนชาติ              |                      |
+-------------------------+--------------------+----------------------+
| ภาคเศรษฐกิจ              | เป้าหมาย - สัดส่วน    | การให้กู้ยืมจริง - สัดส่วน  |
|                         | (ร้อยละ)            | (ร้อยละ)              |
+-------------------------+--------------------+----------------------+
| - ภาคเศรษฐกิจที่สำคัญ       | 18.17              | 12.17                |
|                         |                    |                      |
| -                       | 50.23              | 23.20                |
| ภาคเศรษฐกิจที่มีความสำคัญน้อย |                    |                      |
|                         | 0.56               | 3.57                 |
| - การก่อสร้างและพาณิชย์     |                    |                      |
|                         | 7.09               | 15.59                |
| - การธนาคาร             |                    |                      |
| และธุรกิจการเงิน           | 22.32              | 14.28                |
|                         |                    |                      |
| - ธุรกิจอสังหาริมทรัพย์       | 1.18               | 13.16                |
|                         |                    |                      |
| - การสาธารณูปโภค         | 0.45               | 5.57                 |
|                         |                    |                      |
| - การโรงแรมและภัตตาคาร   | -                  | 7.20                 |
|                         |                    |                      |
| -                       | -                  | 5.26                 |
| ก                       |                    |                      |
| ารจัดหาที่อยู่อาศัยแก่บุคคลทั่วไป |                    |                      |
|                         |                    |                      |
| - อื่น ๆ                  |                    |                      |
+-------------------------+--------------------+----------------------+
| รวม                     | 100.00             | 100.00               |
+-------------------------+--------------------+----------------------+

-   ข้อมูล ณ วันที่ 31 ธันวาคม 2543

-   ความหมายการให้กู้ยืมเงินแก่ภาคเศรษฐกิจต่างๆ ตามหนังสือที่ ธปท.สนส. 3888/2542
    เรื่อง การยื่นแผนการให้กู้ยืมเงินสำหรับปี 2543 ลงวันที่ 17 พฤศจิกายน 2542

-   ภาคเศรษฐกิจสำคัญ ได้แก่ การเกษตร เหมืองแร่และย่อยหิน อุตสาหกรรมการผลิต
    การส่งสินค้าออก การค้าส่งผลิตผลทางการเกษตร การจัดหาที่อยู่อาศัยส่วนบุคคล
    และการพาณิชย์นาวี

-   ภาคเศรษฐกิจที่มีความสำคัญน้อย ได้แก่ การซื้อขายที่ดินเปล่า การบริการเพื่อการบันเทิง
    การนำเข้าสินค้าอุปโภคบริโภค การบริโภคส่วนบุคคล การให้กู้ยืมเพื่อซื้อหลักทรัพย์
    โครงการอาคารชุดพักอาศัย ธุรกิจสนามกอล์ฟ และธุรกิจการเช่าซื้อ

สำหรับนโยบายการให้กู้ยืมในปี 2543 บริษัทฯ ยังเน้นการดูแลลูกหนี้ให้มีคุณภาพดีอย่างต่อเนื่อง
โดยเฉพาะลูกหนี้เดิมที่เป็นปัญหาหนี้ที่ไม่ก่อให้เกิดรายได้
ขณะเดียวกันยังให้การสนับสนุนแก่ธุรกิจที่มีศักยภาพในการดำเนินธุรกิจและมีความต้องการเงินกู้
ส่วนการให้กู้ยืมที่มีการปล่อยสินเชื่อในบริษัทเงินทุน ธนชาติ จำกัด (มหาชน)
ค่อนข้างมากเป็นลักษณะการให้กู้สำหรับเช่าซื้อรถยนต์ โดยกำหนดเป้าหมายในปี 2543 ไว้ประมาณ
5,000 ล้านบาท ครอบคลุมทั้งกรุงเทพมหานคร ปริมณฑลและสาขาภูมิภาค ซึ่งปัจจุบันบริษัทเงินทุน
ธนชาติ จำกัด (มหาชน) มีสำนักงานอำนวยสินเชื่อ จำนวน 9 แห่ง
และคาดว่าจะเพิ่มจำนวนสำนักงานขึ้นในอนาคต ในการกำหนดเป้าหมายดังกล่าว
บริษัทตระหนักถึงสภาวะ
อุตสาหกรรมรถยนต์ที่มีการเติบโตอย่างต่อเนื่องซึ่งคาดว่าจะเพิ่มขึ้นไม่น้อยกว่าร้อยละ 30 จากปี
2542 เพื่อเป็นการขยายโอกาสในการทำธุรกิจเช่าซื้อที่มีความเป็นไปได้สูง
และเป็นการเพิ่มโอกาสให้แก่ ผู้บริโภคในการเลือกสถาบันการเงินในการทำเช่าซื้อรถยนต์
นอกจากนี้บริษัทมีนโยบายขยายฐานสินเชื่อให้แก่สถาบันการเงินที่ทำธุรกิจเช่าซื้อรถยนต์
เพื่อปล่อยกู้ให้แก่ผู้บริโภคอีกทอดหนึ่ง ตลอดจนมี เป้าหมายการร่วมลงทุนกับตัวแทนจำหน่ายรถยนต์
(Dealers) เพื่อเพิ่มช่องทางและโอกาสขยายธุรกิจใน อนาคต

สำหรับบริษัทในกลุ่มบริษัทเงินทุน ธนชาติ จำกัด (มหาชน) ได้แก่ บริษัท ธนชาติกรุ๊ปลีสซิ่ง จำกัด
ซึ่งดำเนินธุรกิจให้กู้ยืมในลักษณะเช่าซื้อรถยนต์นั้น ในช่วงระหว่างปี 2543
ยังอยู่ในช่วงภาวะเศรษฐกิจชะลอตัว บริษัทจึงมีนโยบายให้ชะลอการปล่อยสินเชื่อกับบริษัทต่างๆ
ไว้ชั่วคราว แต่มาเน้นที่บริษัทเงินทุน ธนชาติ จำกัด (มหาชน) เป็นสำคัญ
แต่อย่างไรก็ตามนโยบายการให้กู้ยืมยังคงใช้แนวทางเดิมเช่นเดียวกันกับบริษัทแม่

ทั้งนี้ในส่วนของรายละเอียดและขั้นตอนการให้สินเชื่อเช่าซื้อรถยนต์นั้น
จะอธิบายในส่วนของธุรกิจเช่าซื้อรถยนต์ต่อไป

เงินให้กู้ยืมของบริษัทฯ ส่วนใหญ่จะเป็นการให้กู้ยืมเพื่อธุรกิจเช่าซื้อ สำหรับการให้กู้ยืมอื่นๆ
จะผ่านทางบริษัทเงินทุน เอกชาติ จำกัด (มหาชน) โดยมีนโยบายการให้กู้ยืมอื่นๆ ดังนี้

นโยบายการให้กู้ยืม

(ก)
เป้าหมายการให้กู้ยืมอย่างเป็นทางการจะถูกกำหนดในรายงานแผนการให้กู้ยืมแก่ภาคเศรษฐกิจต่าง
ๆ ที่ธนาคารแห่งประเทศไทยกำหนดให้บริษัทที่มีทรัพย์สินตั้งแต่ 20,000 ล้านบาทขึ้นไป จัดทำ
ซึ่งในปี 2540 และ 2541 บริษัท (เอกชาติ) มีสินทรัพย์รวมไม่ถึง 20,000 ล้านบาท
จึงไม่ต้องจัดทำรายงานฉบับนี้และบริษัทมิได้จัดทำเป้าหมายการให้สินเชื่อเป็นการภายใน
เนื่องจากภาวะเศรษฐกิจตกต่ำ ต่อเนื่องตั้งแต่ปี 2540

(ข) นโยบายเกี่ยวกับการรับหลักประกันหรือการค้ำประกัน
บริษัทมีเจ้าหน้าที่ที่มีความเชี่ยวชาญในการประเมินราคาทรัพย์สิน
โดยประเมินราคาตามหลักวิชาและราคาประเมินจะต้องผ่านความเห็นชอบจากคณะกรรมการประเมินมูลค่าหลักประกัน
(Appraisal Committee)

สำหรับการให้สินเชื่อโดยมีบุคคลค้ำประกัน บริษัทให้ความสำคัญต่อการศึกษาถึงฐานะ
ตลอดจนทรัพย์สินของผู้ค้ำประกัน ประกอบการพิจารณา

ซึ่งบริษัทจะแบ่งประเภทของหลักประกัน
และเงื่อนไขประกอบของหลักประกันที่บริษัทจะรับเป็นหลักประกันกำหนดไว้ โดย

กรณีสินเชื่อธุรกิจ

ประเภทที่ 1 จำนำพันธบัตรที่ออก และ/หรือ ค้ำประกันโดยรัฐบาลเป็นประกัน

ประเภทที่ 2 จำนำหรือซื้อลดตั๋วสัญญาใช้เงิน (P/N) ที่ออกโดยบริษัทเงินทุน เอกชาติ จำกัด
(มหาชน)

ประเภทที่ 3 จำนำหรือซื้อลดตั๋วเงินหรือหุ้นกู้ ซึ่งรับรองจ่ายเงินหรืออาวัล โดยบริษัทเงินทุน
เอกชาติ จำกัด (มหาชน)

ประเภทที่ 4 จำนำหรือซื้อลดตั๋วเงินหรือหุ้นกู้ หรือ Standby Letter of Credit
ที่รับรองจ่ายเงินหรือ อาวัล โดยธนาคารพาณิชย์

ประเภทที่ 5 จำนำหรือซื้อลดตั๋วเงินหรือหุ้นกู้ที่รับรองการจ่ายเงินหรืออาวัล โดยบริษัทเงินทุน
หรือบริษัทเงินทุนหลักทรัพย์

ประเภทที่ 6 หุ้นสามัญของบริษัทต่าง ๆ

ประเภทที่ 7
จำนองอสังหาริมทรัพย์ที่ไม่มีภาระผูกพันตามกฎหมายที่มีมูลค่าประเมินตามหลักเกณฑ์ของบริษัท

ประเภทที่ 8 สิทธิการเช่าที่ดิน และ/หรือ
สิ่งปลูกสร้างที่เป็นของสำนักงานทรัพย์สินส่วนพระมหากษัตริย์ หรือราชพัสดุ

ประเภทที่ 9 หลักทรัพย์อื่น ๆ และ/หรือ บุคคลค้ำประกัน

ประเภทที่ 10 ไม่มีหลักประกัน หรือบุคคลค้ำประกันใด ๆ

กรณีสินเชื่อรายย่อย

ประเภทที่ 1 จำนำพันธบัตรที่ออก และ/หรือ ค้ำประกันโดยรัฐบาลเป็นประกัน

ประเภทที่ 2 จำนำหรือซื้อลดตั๋วสัญญาใช้เงิน (P/N) ที่ออกโดยบริษัทเงินทุน เอกชาติ จำกัด
(มหาชน)

ประเภทที่ 3 จำนำหรือซื้อลดตั๋วเงินหรือหุ้นกู้ ซึ่งรับรองจ่ายเงินหรืออาวัล โดยบริษัทเงินทุน
เอกชาติ จำกัด (มหาชน)

ประเภทที่ 4 จำนำหรือซื้อลดตั๋วเงินหรือหุ้นกู้ หรือ Standby Letter of Credit
ที่รับรองจ่ายเงินหรือ อาวัล โดยธนาคารพาณิชย์

ประเภทที่ 5 จำนำหรือซื้อลดตั๋วเงินหรือหุ้นกู้ที่รับรองการจ่ายเงินหรืออาวัล โดยบริษัทเงินทุน
หรือบริษัทเงินทุนหลักทรัพย์

ประเภทที่ 6 จำนำหุ้น แบ่งเป็นจดทะเบียนและไม่ได้จดทะเบียนในตลาดหลักทรัพย์แห่งประเทศไทย

ประเภทที่ 7 จำนองอสังหาริมทรัพย์ ได้แก่ ที่ดินเปล่า, ที่ดินพร้อมสิ่งปลูกสร้าง, ห้องชุด
(Condominium)

ประเภทที่ 8 (1) สังหาริมทรัพย์ เช่น รถยนต์ อุปกรณ์สำนักงาน เครื่องล้างอัดรูป เครื่องพิมพ์
เครื่องจักร อุปกรณ์โรงงาน และให้รวมถึงสิทธิการเช่า หรือสิทธิการรับเงินด้วย โดยการจำนอง
จำนำ โอนสิทธิ หรือมอบทะเบียนกรรมสิทธิ์ไว้กับบริษัทเป็นหลักประกัน

(2) สังหาริมทรัพย์ ประเภทการให้เช่าซื้อ รถยนต์นั่งส่วนบุคคลหรือรถบรรทุก เช่น รถปิ๊คอัพ,
รถพ่วง, รถตู้ เป็นต้น

ประเภทที่ 9 บุคคลค้ำประกันและไม่มีหลักประกัน

การบริหารความเสี่ยงจากการให้กู้ยืม

บริษัท
ได้ดำเนินการบริหารความเสี่ยงจากการให้กู้ยืมผ่านทางฝ่ายวิเคราะห์สินเชื่อแยกออกจากสายบริหารและพัฒนาสินเชื่อของบริษัทเงินทุน
เอกชาติ จำกัด (มหาชน) ซึ่งฝ่ายนี้ขึ้นตรงต่อ
คณะกรรมการพิจารณาสินเชื่อและในการสอบทานสินเชื่อ บริษัทได้จัดตั้งฝ่ายบริหารความเสี่ยงและ
สอบทานสินเชื่อเพื่อตรวจสอบและทบทวนคุณภาพสินเชื่อของบริษัท อันจะป้องกันและแก้ไขสินเชื่อ
ที่จะเป็นปัญหาในอนาคต

ผู้มีอำนาจอนุมัติวงเงินสินเชื่อ

ภายใต้นโยบายของกรรมการบริหาร และกฎระเบียบของธนาคารแห่งประเทศไทย
บริษัทมีหลักเกณฑ์ในการพิจารณาอนุมัติสินเชื่อเป็น 2 แนวทาง โดยประกาศเป็นระเบียบในการปฏิบัติ
ดังนี้

1. อำนาจอนุมัติในการปล่อยกู้

อำนาจอนุมัติโดยบุคคลซึ่งบริษัทกำหนดอำนาจไว้โดยเฉพาะ
ส่วนใหญ่เป็นผู้บริหารระดับสูงของแต่ละฝ่ายงานโดยกำหนดจำนวนเงินที่สามารถอนุมัติต่างระดับกันในแต่ละบุคคล
แต่สูงสุดได้ไม่เกิน 50 ล้านบาท
ภายใต้วัตถุประสงค์ประเภทหลักประกันตราสารการเงินที่ได้กำหนดไว้เฉพาะสายงานที่ผู้บริหารระดับสูงบุคคลนั้นๆ
รับผิดชอบ กรณีเกินขอบอำนาจอนุมัติของบุคคลดังกล่าว
การขออนุมัติทำโดยขอความเห็นชอบจากคณะกรรมการหรือคณะอนุกรรมการพิจารณาเครดิต

2. อำนาจอนุมัติโดยคณะอนุกรรมการพิจารณาสินเชื่อ (Sub Credit Committee),
คณะกรรมการพิจารณาสินเชื่อ (Credit Committee)
ซึ่งได้รับการแต่งตั้งร่วมกันโดยประธานกรรมการบริหาร และกรรมการผู้จัดการใหญ่

2.1 คณะอนุกรรมการพิจารณาสินเชื่อ (Sub Credit Committee) ประกอบด้วยผู้บริหารระดับ
รองผู้อำนวยการฝ่ายขึ้นไป โดยมีผู้บริหารระดับผู้อำนวยการอาวุโสเป็นประธาน
โดยกำหนดจำนวนเงินที่สามารถอนุมัติได้ตั้งแต่ 10 ล้านบาทถึง 100 ล้านบาท
ไว้ภายใต้วัตถุประสงค์ประเภทหลักประกันตราสารการเงินของวงเงินนั้นๆ
ส่วนกรณีที่เกินขอบอำนาจของคณะอนุกรรมการฯ
ให้เสนอเรื่องขออนุมัติวงเงินจากคณะกรรมการพิจารณาสินเชื่อ

2.2 คณะกรรมการพิจารณาสินเชื่อ (Credit Committtee)
ประกอบด้วยผู้บริหารระดับผู้อำนวยการ ฝ่ายต่างๆ ผู้ช่วยกรรมการผู้จัดการใหญ่
โดยมีกรรมการผู้จัดการใหญ่เป็นประธาน โดยกำหนดจำนวนเงินที่สามารถอนุมัติได้ไม่เกิน 200
ล้านบาท ส่วนกรณีสินเชื่อประเภทตลาดเงิน (Money Market)
ให้มีอำนาจอนุมัติได้ในวงเงินไม่เกิน 500 ล้านบาท หากเกินอำนาจจากที่กำหนดดังกล่าว
ข้างต้นให้คณะกรรมการฯ
เสนอประธานกรรมการบริหารและกรรมการผู้จัดการใหญ่เป็นผู้พิจารณาอนุมัติร่วมกัน

2.3 กรรมการผู้จัดการใหญ่และประธานกรรมการเป็นผู้พิจารณาอนุมัติร่วมกันได้ในวงเงินไม่เกิน
500 ล้านบาท ส่วนกรณีสินเชื่อประเภทตลาดเงินให้กับสถาบันการเงินไม่จำกัดวงเงิน
หากกรณีเกินอำนาจของกรรมการผู้จัดการใหญ่และประธานกรรมการให้นำเสนอคณะกรรมการบริหาร/คณะกรรมการบริษัทเป็นผู้พิจารณาอนุมัติ
กรณีที่มีหลักประกันเป็นประเภทพันธบัตร ตั๋วสัญญาใช้เงิน
การจำนำหรือการซื้อลดตั๋วเงินที่รับรองการจ่ายเงิน หรืออาวัลโดยบริษัทฯ
นั้นให้อนุมัติได้ทั้งโดยบุคคลหรือคณะกรรมการทั้งสองคณะ
โดยไม่จำกัดจำนวนเงินในการประชุมทุกครั้งจะต้องครบองค์ประชุมตามที่กำหนดไว้
และต้องปฏิบัติตามระเบียบการประชุมอย่างเคร่งครัด
เพื่อการพิจารณาเครดิตจะได้เป็นไปอย่างมีประสิทธิภาพ

การควบคุมดูแลติดตามและแก้ไขหนี้

-   มีสายแก้ไขหนี้เป็นผู้ดูแลลูกหนี้มีปัญหาโดยการติดตามเร่งรัดหนี้สินและปรับปรุงโครงสร้างหนี้
    ถ้าหากลูกหนี้ไม่ให้ความร่วมมือก็จะดำเนินการฟ้องร้องและบังคับคดีต่อไป

-   มีคณะอนุกรรมการปรับปรุงโครงสร้างหนี้และคณะกรรมการปรับปรุงโครงสร้างหนี้ที่คอยติดตามดูแลการแก้ไขหนี้ของบริษัท

อำนาจอนุมัติการแก้ไขหนี้

1.  อำนาจอนุมัติโดยบุคคลซึ่งบริษัทกำหนดอำนาจให้โดยเฉพาะ
    ส่วนใหญ่เป็นผู้บริหารของสายแก้ไขหนี้
    มีการกำหนดจำนวนวงเงินที่สามารถอนุมัติแก้ไขหนี้ต่างระดับในแต่ละบุคคล
    โดยมีภาระหนี้ไม่เกิน 50 ล้านบาท และมีส่วนสูญเสียไม่เกิน 10 ล้านบาท
    หากเกินขอบเขตอำนาจอนุมัติของบุคคลดังกล่าว
    ให้นำเสนอขออนุมัติจากคณะอนุกรรมการปรับปรุงโครงสร้างหนี้
    หรือคณะกรรมการปรับปรุงโครงสร้างหนี้

2.  อำนาจอนุมัติโดยคณะอนุกรรมการปรับปรุงโครงสร้างหนี้ ,
    คณะกรรมการปรับปรุงโครงสร้างหนี้ (ซึ่งได้รับการแต่งตั้งจากประธานกรรมการบริษัท ,
    คณะกรรมการบริหาร และคณะกรรมการบริษัท)

  2.1
  อำนาจอนุมัติโดยคณะอนุกรรมการปรับปรุงโครงสร้างหนี้มีผู้บริหารระดับผู้ช่วยกรรมการผู้จัดการใหญ่สายแก้ไขหนี้เป็นประธาน
  โดยมีอำนาจแก้ไขหนี้สำหรับลูกหนี้ที่มีภาระหนี้ไม่เกิน 100 ล้านบาท และมีส่วนสูญเสียไม่เกิน 20
  ล้านบาท

  2.2 คณะกรรมการปรับปรุงโครงสร้างหนี้มีผู้บริหารระดับกรรมการผู้จัดการใหญ่เป็นประธาน
  โดยมีอำนาจแก้ไขหนี้สำหรับลูกหนี้ที่มีภาระหนี้ไม่เกิน 200 ล้านบาท และมีส่วนสูญเสียไม่เกิน 50
  ล้านบาท

  2.3 กรรมการผู้จัดการใหญ่และประธานกรรมการบริษัท
  มีอำนาจแก้ไขหนี้สำหรับลูกหนี้ที่มีภาระหนี้ไม่เกิน 500 ล้านบาท และมีส่วนสูญเสียไม่เกิน 100
  ล้านบาท
  สำหรับอำนาจอนุมัติที่เกินจากกรรมการผู้จัดการใหญ่และประธานกรรมการบริษัทก็ให้นำเสนอขออนุมัติคณะกรรมการบริหารหรือคณะกรรมการบริษัท

ธุรกิจด้านเงินฝาก

1.  ลักษณะผลิตภัณฑ์และบริการในสายธุรกิจเงินฝาก

สายธุรกิจเงินฝากมีหน้าที่จัดหาเงินทุนจากประชาชน ( Public Borrowings ) ทั้งประเภท
บุคคลธรรมดา คณะบุคคล นิติบุคคล บริษัท ห้างหุ้นส่วน สมาคม มูลนิธิ วัด กองทุนรวม
กองทุนสำรองเลี้ยงชีพ ซึ่งจดทะเบียนแล้ว ฯลฯ
เพื่อนำไปใช้ในธุรกิจของบริษัทซึ่งผลิตภัณฑ์ที่บริษัทใช้ในการระดมเงินทุนมาจาก

1.1 ตั๋วสัญญาใช้เงิน ( Promissory Note ) เป็นหนังสือตราสารประเภทเปลี่ยนมือไม่ได้
ซึ่งบุคคลหนึ่ง เรียกว่า ผู้ออกตั๋ว ( บมจ. เงินทุนธนชาติ )
ให้คำมั่นสัญญาว่าจะใช้เงินจำนวนหนึ่งให้แก่บุคคลอีกคนหนึ่ง เรียกว่า ผู้รับเงิน ( ลูกค้า )

1.2 บัตรเงินฝาก ( NCD ) Negotiable Certificate of Deposit
เป็นตราสารซึ่งเปลี่ยนมือได้
ที่บริษัทเงินทุนออกให้แก่ผู้ฝากเงินเพื่อเป็นหลักฐานการรับฝากเงินและเพื่อแสดงสิทธิของผู้ทรงตราสารที่จะได้รับเงินฝากคืน
เมื่อสิ้นระยะเวลาอันกำหนดไว้ โดยจะมีการกำหนดดอกเบี้ยไว้ด้วยหรือไม่ก็ได้

ปัจจุบัน ตั๋วสัญญาใช้เงินจะเป็นผลิตภัณฑ์หลักในสายธุรกิจเงินฝากที่ใช้ในการระดมเงินจากประชาชน
ส่วนบัตรเงินฝาก ( NCD ) อาจนำมาใช้ในบางขณะ

ลักษณะเด่นของผลิตภัณฑ์ในสายธุรกิจเงินฝาก

-   ลูกค้าที่ลงทุนในตั๋วสัญญาใช้เงิน
    และบัตรเงินฝากจะได้รับความคุ้มครองทั้งเงินต้นและดอกเบี้ยทั้งจำนวน
    จากกองทุนเพื่อการฟื้นฟูและพัฒนาระบบสถาบันการเงิน ( FIDF ) ทั้งจำนวน
    จนกว่าจะมีการจัดตั้งสถาบันประกันเงินฝาก

-   ผลิตภัณฑ์ในสายธุรกิจเงินฝาก และการกำหนดอัตราดอกเบี้ยจะอยู่ภายใต้กฎเกณฑ์ การกำกับ
    ดูแลของธนาคารแห่งประเทศไทย ซึ่งจะให้ความคุ้มครองและเป็นธรรมแก่ผู้ลงทุน.

2.  การตลาดและภาวะการแข่งขัน

นโยบายและลักษณะการตลาดของผลิตภัณฑ์และบริการ

สายธุรกิจเงินฝากมีนโนบายที่จะเน้นถึงความสำคัญของลูกค้า
เพื่อให้ลูกค้าเกิดความไว้วางใจและพอใจในผลิตภัณฑ์และบริการที่ได้รับจากบริษัทอย่างดีที่สุด
โดยบริษัทจะมีกลยุทธ์ที่สำคัญดังนี้

- กลยุทธการแข่งขัน

ในธุรกิจเงินฝากของบริษัท เปรียบเทียบกับ บริษัทเงินทุน และ ธนาคารพาณิชย์อื่น ๆ

* ด้านผลิตภัณฑ์ คือ ตั๋วสัญญาใช้เงิน

- ความมั่นคงของบริษัท โดยบริษัทมีเงินกองทุนต่อสินทรัพย์เสี่ยง ณ วันที่ 31 ธันวาคม 2543 ที่
23.20 % ซึ่งสูงเกินกว่าเกณฑ์มาตรฐานของบริษัทเงินทุนที่ 8.0 %

- มีสภาพคล่อง และสามารถวางแผนการใช้จ่ายได้ โดยลูกค้าลงทุนในตั๋วสัญญาใช้เงินได้ตามระยะ
เวลาต่าง ๆ กันและลูกค้าสามารถเลือกรับดอกเบี้ยรายงวดได้

- ลูกค้าที่ลงทุนในตั๋วสัญญาใช้เงินประเภท 3 เดือน หากไถ่ถอนก่อนกำหนด ยังได้รับอัตราดอกเบี้ย
ในอัตราเผื่อเรียกตามหลักเกณฑ์ที่บริษัทกำหนด แต่ถ้าฝากกับธนาคารพาณิชย์ประเภท 3 เดือน
และต้องการไถ่ถอนก่อนกำหนดจะไม่ได้รับดอกเบี้ย ซึ่งเป็นหลักเกณฑ์ของ ธนาคารแห่งประทศไทย
ที่ใช้ควบคุมธนาคารพาณิชย์ต่าง ๆ

* ด้านราคา หรือ อัตราดอกเบี้ย

บริษัทมีนโยบายในการกำหนดอัตราดอกเบี้ยที่แข่งขันในตลาดได้
และเปลี่ยนแปลงให้สอดคล้องต่อตลาดเงิน และนโยบายของบริษัทในแต่ละระยะเวลา เช่น

- อัตราดอกเบี้ยระยะสั้น ( เผื่อเรียก - 3 เดือน ) ระยะกลาง ( 4 – 12 เดือน ) ระยะยาว
( 13 – 36 เดือน ) จูงใจลูกค้าแตกต่างกัน ตามนโยบายแต่ละช่วง

- ให้อัตราดอกเบี้ยที่จูงใจลูกค้า ในระยะเวลาพิเศษ เช่น อาจมีระยะเวลา 2 ,5,13 เดือน
แล้วแต่ความต้องการของบริษัท

- ลูกค้าสามารถขอกำหนดระยะเวลาที่ต้องการให้ตั๋วสัญญาใช้เงินครบกำหนด
โดยบริษัทจะพิจารณาอัตราดอกเบี้ยระหว่างอัตราสำหรับระยะเวลาก่อนหน้า หรือ
ภายหลังกำหนดระยะเวลาตั๋วสัญญาใช้เงินฉบับนั้น

* ด้านบริการ

เป็นกลยุทธ์ที่สำคัญในการแข่งขันที่สร้างความแตกต่างจากสถาบันการเงินอื่น

- บริษัทฯ ได้พัฒนาบุคคลากรให้มีศักยภาพในการให้คำปรึกษาทางการเงินและธุรกิจอื่น ๆ

ในกลุ่มธนชาติ ที่นอกเหนือจากการมาลงทุนในตั๋วสัญญาใช้เงินเพียงอย่างเดียว
และสามารถให้ข้อมูลข่าวสารทางเศรษฐกิจและการลงทุนเบื้องต้น ที่เป็นประโยชน์ต่อการตัดสินใจ

- การให้บริการอย่างใกล้ชิดและสม่ำเสมอ เพื่อให้ลูกค้ามีความประทับใจและไว้วางใจบริษัท

ทำให้สามารถรักษาฐานลูกค้าเดิม และขยายฐานลูกค้าใหม่ จากการแนะนำของลูกค้าเก่า

* ด้านส่งเสริมการขาย

จากการที่บริษัท ฯ มีธุรกิจการเงินครบวงจร จึงทำให้สามารถเสนอบริการทางการเงินอื่น ๆ ที่เป็น
ประโยชน์ต่อลูกค้าได้ เช่น

- ลูกค้าของธุรกิจเงินฝาก อาจได้รับบริการอื่น ๆ ของธุรกิจในกลุ่มควบคู่กันไป

- ลูกค้ามีทางเลือกในการใช้ธุรกิจอื่น ๆ ในกลุ่มธนชาติ มากขึ้น
และใช้เวลาน้อยลงโดยพนักงานจะช่วยอำนวยความสะดวกในการติดต่อและประสานงานให้

- กลุ่มลูกค้าเป้าหมาย

บริษัทฯ มีนโยบายเน้นกลุ่มลูกค้าเป้าหมาย โดยพิจารณาแยกตามประเภท และลักษณะลูกค้าดังนี้

* บุคคลธรรมดา ( Individual ) ได้แก่ ประชาชนทั่วไป คณะบุคคล ห้างหุ้นส่วนสามัญ ฯลฯ
ซึ่งบริษัทจะมีลูกค้าบุคคลธรรมดา ประมาณ 50 – 60 % ของยอดรวม
โดยจะแบ่งตามลักษณะและวงเงินออกเป็น 2 กลุ่ม

- กลุ่มบุคคลธรรมดารายใหญ่ มีวงเงินประมาณ 10 ล้านบาทขึ้นไป
เป็นกลุ่มลูกค้าวัยกลางคนที่มีอายุประมาณ 35 ปีขึ้นไป เช่น ข้าราชการระดับกลางขึ้นไป
ผู้บริหารนักธุรกิจ เจ้าของกิจการบริษัท ห้างร้านต่าง ๆ กลุ่มลูกค้าเกษียณอายุ และ
เกษียณอายุก่อนครบกำหนด ER ( Early Retired )ซึ่งมีฐานะการเงินที่มั่นคงโดยบริษัทฯ
จะวิเคราะห์หาความต้องการส่วนรวมของลูกค้ากลุ่มนี้
เพื่อหาผลิตภัณฑ์หรือบริการที่ตรงกับความต้องการมานำเสนอลูกค้า
เพื่อทำให้ลูกค้าพึงพอใจและสร้างสัมพันธ์ที่ดีอย่างต่อเนื่อง

- กลุ่มบุคคลธรรมดาทั่วไป ที่มีวงเงินต่ำกว่า 10 ล้านบาท เป้าหมายกลุ่มนี้ได้แก่
กลุ่มคลื่นลูกใหม่ที่เพิ่งเริ่มทำงาน ( Young Generation ) อายุ 23 ปีขึ้นไปที่เริ่มมีการออมเงิน
เพื่อเตรียมสร้างความมั่นคงและชีวิตครอบครัวข้างหน้า
โดยจะทำการตลาดลงไปในแต่ละกลุ่มอาชีพต่าง ๆ เพื่อขยายฐานลูกค้าต่อไปในอนาคต

* กลุ่มนิติบุคคล ( Corporate ) ได้แก่ บริษัทจำกัด ห้างหุ้นส่วนจำกัด ห้างหุ้นส่วนสามัญ นิติบุคคล
บริษัทประกันภัย ฯลฯ ซึ่งกลุ่มนิติบุคคลนี้จะมีสัดส่วนประมาณ 20 – 30 % ของยอดรวมโดยแบ่งเป็น

- กลุ่มนิติบุคคลรายใหญ่ มีวงเงินประมาณ 50 ล้านบาทขึ้นไป เป้าหมายกลุ่มนี้ได้แก่
บริษัทที่มีชื่อเสียง บริษัทที่จดทะเบียนในตลาดหลักทรัพย์ ต่าง ๆ
ซึ่งในกลุ่มนี้บริษัทจะกำหนดวงเงินสูงสุดที่บริษัทจะรับฝากได้
เพื่อป้องกันความเสี่ยงในการมีลูกค้านิติบุคคลที่มีวงเงินสูง ๆ มากเกินไป
และเพื่อให้บริษัทมีสภาพคล่องที่เหมาะสม :-

- กลุ่มนิติบุคคลทั่วไป มีวงเงินต่ำกว่า 50 ล้านบาท เป้าหมายกลุ่มนี้ได้แก่นิติบุคคลทั่ว ๆ ไป
โดยบางส่วนได้จากฐานลูกค้าบุคคลธรรมดาที่เป็นเจ้าของกิจการต่าง ๆ
หรือกลุ่มผู้ดูแลส่วนบัญชีการเงิน ให้แก่ นิติบุคคลนั้น ๆ

* กลุ่มลูกค้าอื่น ๆ ได้แก่ สหกรณ์ออมทรัพย์ มูลนิธิต่าง ๆ กองทุนรวม
กองทุนสำรองเลี้ยงชีพซึ่งจดทะเบียนแล้ว ในกลุ่มนี้จะมีสัดส่วนประมาณ 10 – 20 % ของยอดรวม
ลูกค้าเป้าหมายในกลุ่มนี้บริษัทสามารถสร้างความสัมพันธ์
และมีโอกาสเข้าไปนำเสนอฐานะการเงินของบริษัทให้แก่ผู้บริหารหรือ
ผู้ที่มีอำนาจในการตัดสินใจลงทุนได้

การจำหน่ายและช่องทางการจำหน่าย

บริษัทมีช่องทางการตลาดของผลิตภัณฑ์ธุรกิจเงินฝากดังนี้

1.  เจ้าหน้าที่การตลาด ในสายธุรกิจเงินฝากโดยตรง
    โดยเจ้าหน้าที่เหล่านี้ได้รับการอบรมมีทักษะความรู้ความสามารถในผลิตภัณฑ์เงินฝากและธุรกิจในกลุ่มธนชาติ
    โดยใช้ช่องทางต่าง ๆ เช่น

- จัดส่งเอกสาร แนะนำบริการ เสนออัตราดอกเบี้ย ไปยังกลุ่มลูกค้าเป้าหมายต่าง ๆ
พร้อมแนบนามบัตร ที่สามารถติดต่อได้อย่างสะดวกรวดเร็ว

- โทรติดต่อนัดหมายลูกค้า เพื่อขอเข้าพบและทำความรู้จัก พร้อมนำเสนอผลิตภัณฑ์และบริการต่าง ๆ
ให้ลูกค้าพิจารณา

2.  การแนะนำจากลูกค้าเก่า ซึ่งช่องทางนี้ เจ้าหน้าที่การตลาดต้องอาศัยสัมพันธภาพที่ดี
    และการให้บริการที่ประทับใจแก่ลูกค้าเก่า เพื่อลูกค้าเก่าจะได้แนะนำให้รู้จักเพื่อนฝูง ญาติสนิท
    บุคคลอื่น ๆ ที่รู้จัก ให้มาใช้ผลิตภัณฑ์และบริการของบริษัท

3. การแนะนำจากพนักงานใน กลุ่มธนชาติ

4. การแนะนำจากบุคคลภายนอก

ข. ภาวะการแข่งขัน

 สภาพการแข่งขันในอุตสาหกรรม

หลังจากภาวะวิกฤตเศรษฐกิจในปี พ.ศ. 2540 สถาบันการเงินที่เคยอยู่มากมายทั้งขนาดใหญ่ กลาง
เล็ก ได้ลดลงไปเป็นจำนวนมาก ทำให้พฤติกรรมของผู้ออมเงินเปลี่ยนไป
จากเดิมที่ผู้ฝากเงินจะพิจารณาด้านอัตราดอกเบี้ย เป็นหลัก
เปลี่ยนเป็นให้ความสำคัญในด้านความมั่นคงของสถาบันการเงินมากขึ้น
แม้ว่าปัจจุบันยังคงมีการรับประกันเงินฝากจาก กองทุนเพื่อการฟื้นฟูและพัฒนาระบบสถาบันการเงิน
ก็ตาม แต่ผู้ฝากเงินก็จะกระจายการฝากเงินไว้กับสถาบันการเงินต่าง ๆ เพื่อกระจายความเสี่ยง
การแข่งขันในปัจจุบันทางด้านอัตราดอกเบี้ยลดลง แต่จะให้ความสำคัญในการสร้างความแตกต่างใน
สินค้าและบริการมากขึ้น

คู่แข่งในตลาดธุรกิจเงินฝาก จะแบ่งเป็น

- คู่แข่งทางตรง หมายถึง สถาบันที่มีธุรกรรมด้านการรับฝากเงิน เช่น

+----------------------------+-----------------------------------------+
| กลุ่มสถาบัน                   | ชื่อบริษัทคู่แข่ง                              |
+----------------------------+-----------------------------------------+
| ธนาคารพาณิชย์ทั่วไป            | ธนาคารกรุงเทพ จำกัด (มหาชน)               |
|                            |                                         |
|                            | ธนาคารกสิกรไทย จำกัด (มหาชน)              |
|                            |                                         |
|                            | ธนาคารไทยพาณิชย์ จำกัด (มหาชน) ฯลฯ         |
+----------------------------+-----------------------------------------+
| ธนาคารของภาครัฐ             | ธนาคารกรุงไทย จำกัด (มหาชน)               |
|                            |                                         |
|                            | ธนาคารไทยธนาคาร จำกัด (มหาชน)            |
|                            |                                         |
|                            | ธนาคารนครหลวงไทย จำกัด (มหาชน) ฯลฯ       |
+----------------------------+-----------------------------------------+
| บริษัทเงินทุน                  | บริษัทเงินทุน เกียรตินาคิน จำกัด (มหาชน)        |
|                            |                                         |
|                            | บริษัทเงินทุน ทิสโก้ จำกัด (มหาชน)             |
|                            |                                         |
|                            | บริษัทเงินทุน สินอุตสาหกรรม จำกัด (มหาชน)      |
|                            |                                         |
|                            | บริษัทเงินทุน สินเอเซีย จำกัด (มหาชน) ฯลฯ      |
+----------------------------+-----------------------------------------+
| บริษัทเงินทุนหลักทรัพย์           | บริษัทเงินทุนหลักทรัพย์ บีทีเอ็ม จำกัด (มหาชน)     |
|                            |                                         |
|                            | บริษัทเงินทุนหลักทรัพย์ เอไอจีไฟแนนซ์ จำกัด       |
|                            | (มหาชน)                                 |
+----------------------------+-----------------------------------------+
| บริษัทเครดิตฟองซิเอร์           | บริษัทเครดิตฟองซิเอร์ สหวิริยา จำกัด (มหาชน)    |
|                            |                                         |
|                            | บริษัทเครดิตฟองซิเอร์ แลนด์ แอนด์ เฮ้าส์ จำกัด    |
|                            | (มหาชน) ฯลฯ                             |
+----------------------------+-----------------------------------------+

- คู่แข่งทางอ้อม หมายถึงสถาบันการเงินที่มีธุรกรรมด้านการลงทุน
ซึ่งเป็นทางเลือกในการกระจายการลงทุน เช่น บริษัทหลักทรัพย์ บริษัทหลักทรัพย์จัดการกองทุนรวม
บริษัทประกันชีวิต ฯลฯ

ขนาดของบริษัท

บริษัทฯ
จัดเป็นสถาบันการเงินที่อยู่ในอันดับต้นของธุรกิจการเงินเมื่อเทียบกับคู่แข่งขันในกลุ่มบริษัทเงินทุนในด้านเงินกู้ยืมจากประชาชน
( เงินฝากจากประชาชน ) ด้านสินทรัพย์รวม ด้านเงินกองทุนต่อสินทรัพย์เสี่ยง
ทางบริษัทจะจัดอยู่ในอันดับ 1 ใน 5 แห่ง ดังตารางต่อไปนี้

 Financial Position NF

+-----------------------+------------------------+--------------------+
|                       | December 99            | December 00        |
+-----------------------+------------------------+--------------------+
| Total Assets          | 52,858 Million Baht    | 66,600 Million     |
|                       |                        | Baht               |
| BIS Ratio             | 4.  %                  |                    |
|                       |                        | 20. %              |
| NPL                   | 40. %                  |                    |
|                       |                        | 10. %              |
| Provision             | 65.00 %                |                    |
|                       |                        | 100.00 %           |
+-----------------------+------------------------+--------------------+

สถานภาพและศักยภาพในการการแข่งขัน

บริษัทฯ มีสถานะที่มั่นคง และมีศักยภาพในการแข่งขันที่สูง
โดยเฉพาะการที่บริษัทเป็นสถาบันการเงินที่ดำเนิน ธุรกิจทางการเงินอย่างครบวงจร
ซึ่งถือว่ามีความพร้อมทั้งด้านสินค้าและผลิตภัณฑ์ทางการเงินที่หลากหลาย
บริการอย่างอบอุ่นเป็นกันเอง และด้านบุคลากรมืออาชีพ
ที่พร้อมจะให้บริการแก่ลูกค้าได้อย่างมีประสิทธิภาพ

ธุรกิจเช่าซื้อ

เป้าหมาย

การเป็นบริษัทที่ให้บริการทางการเงินที่เกี่ยวข้องกับรถยนต์แบบครบวงจร
และให้บริการในระดับชั้นนำของประเทศ

การดำเนินธุรกิจเพื่อบรรลุเป้าหมาย

นอกจากเป้าหมายหลักในการให้บริการทางการเงินที่เกี่ยวข้องกับรถยนต์แบบครบวงจรแล้ว
บริษัทยังมีเป้าหมายลำดับรองในการดำเนินธุรกิจอย่างต่อเนื่อง ได้แก่

1. การเพิ่มส่วนแบ่งทางการตลาด
การปล่อยสินเชื่อเช่าซื้อรถยนต์โดยรวมทั้งประเทศให้อยู่ในสัดส่วนไม่น้อยกว่าร้อยละ 16
ของประมาณการยอดจัดเช่าซื้อรถยนต์ทั่วประเทศ

2. สร้างความรู้จักและยอมรับในชื่อของบริษัท (Brand Equity )
ให้เป็นที่ยอมรับของลูกค้าและดีลเลอร์
โดยการสร้างความแตกต่างทั้งในด้านของผลิตภัณฑ์และการบริการ

3. พัฒนาประสิทธิภาพโดยเน้นคุณภาพของการให้บริการ และคำนึงถึงผลตอบแทนในระดับที่พอใจ

ในการดำเนินงานเพื่อให้บรรลุเป้าหมายดังกล่าวข้างต้น บริษัทได้กำหนดแผนงาน ดังนี้

1. ปรับโครงสร้างองค์กร โดยเพิ่มฝ่ายการตลาดเช่าซื้อรายย่อย ฝ่ายการตลาดเช่าซื้อรายใหญ่
ฝ่ายบริหารและพัฒนาธุรกิจเช่าซื้อ รวมทั้งฝ่ายงานต่างๆที่เกี่ยวข้องเพื่อรองรับงานให้ชัดเจน

2.
เพิ่มบุคคลากรให้รองรับการขยายงานตามเป้าหมายโดยเฉพาะการขยายธุรกิจเช่าซื้อรถยนต์ไปยังภูมิภาค
ซึ่งเป็นที่ตั้งของสำนักงานอำนวยสินเชื่อ ทั้ง 9 แห่ง

3. พัฒนาและฝึกอบรมบุคคลากรให้มีความรู้ความสามารถในการทำธุรกิจเช่าซื้อรถยนต์อย่างต่อเนื่อง
โดยให้ฝ่ายทรัพยากรบุคคลซึ่งมีหน้าที่รับผิดชอบโดยตรงจัดอบรมให้บุคคลากรเป็นประจำทั้งในกรุงเทพฯและต่างจังหวัด

4. ให้ฝ่ายบริหารและพัฒนาธุรกิจเช่าซื้อรถยนต์
ซึ่งมีหน้าที่รับผิดชอบในการวางแผนงานทำการวิจัยสภาพการแข่งขันในธุรกิจเช่าซื้อ
เพื่อนำมาวางกลยุทธ์ในการดำเนินธุรกิจอย่างต่อเนื่อง

5. จัดกิจกรรมทางการตลาด อาทิ การจัดงานมอเตอร์โชว์ โดยร่วมมือกับตัวแทนจำหน่าย
รถยนต์ทั้งในเขตกรุงเทพฯ และภูมิภาคอย่างน้อยปีละ 6 ครั้ง

6. สำรวจความคิดเห็นและข้อเสนอจากตัวแทนจำหน่ายรถยนต์อย่างต่อเนื่อง
เพื่อนำข้อคิดเห็นต่างๆมาพัฒนาปรับปรุงธุรกิจต่อไป

ลักษณะการบริการ

การให้บริการสินเชื่อเช่าซื้อรถยนต์และยานพาหนะทั่วไปแก่บุคคลและนิติบุคคลในประเทศไทยโดยครอบคลุมถึง

1. สินเชื่อเช่าซื้อรถยนต์และพาหนะทั่วไป

2. สินเชื่อธุรกิจสำหรับผู้ประกอบธุรกิจรถยนต์

  3. สินเชื่อเพื่อสินค้าคงคลังแก่ตัวแทนจำหน่ายที่มีมาตรฐานและได้การรับรองจาก

  ผู้ผลิต (Dealer inventory financing)

  4. สินเชื่อธุรกิจในลักษณะเงินทุนหมุนเวียนแก่สถาบันการเงินที่ดำเนินการให้สิน

 เชื่อเช่าซื้อรถยนต์

สำหรับบริษัทในกลุ่มที่ทำธุรกิจเช่าซื้อและลีสซิ่งรถยนต์ ซึ่งประกอบด้วย

1. บริษัท ธนชาติกรุ๊ปลีสซิ่ง จำกัด
ให้บริการสินเชื่อเช่าซื้อรถยนต์เฉพาะรถยนต์เพื่อการพาณิชย์เท่านั้น

2. บริษัท ธนชาติลีสซิ่ง 2000 จำกัด ให้บริการสินเชื่อเช่าซื้อรถยนต์และยานพาหนะทั่วไป

3. บริษัท เนชั่นแนลลีซซิ่ง จำกัด ให้บริการลีสซิ่งรถยนต์ ยานพาหนะทั่วไปตลอดจนเครื่อง
มือเครื่องจักรในเชิงพาณิชย์

ตลาดและภาวะการแข่งขัน

ธุรกิจการให้สินเชื่อเช่าซื้อรถยนต์ ในประเทศส่วนใหญ่ดำเนินการโดย บริษัทเงินทุน บริษัทลีสซิ่ง
และบริษัทตัวแทนจำหน่ายรถยนต์ที่ให้บริการเช่าซื้อด้วยตนเอง ทั้งนี้บริษัทลีสซิ่งและบริษัทเอกชนทั่วไป
มีข้อแตกต่างจากบริษัทเงินทุนซึ่งเป็นสถาบันการเงินและต้องอยู่ภายใต้การกำกับ
ดูแลของธนาคารแห่งประเทศไทย ทำให้บริษัทดังกล่าวมีความคล่องตัวมากกว่าบริษัทเงินทุน

อย่างไรก็ตามบริษัทเงินทุนและบริษัทที่ประกอบธุรกิจเช่าซื้อหรือลีสซิ่งหลายแห่งที่ได้รับผลกระทบจากสภาวะเศรษฐกิจตกต่ำในช่วงปี
2540-2543 เกิดการขาดสภาพคล่องทางการเงิน การเพิ่ม
สูงขึ้นของต้นทุนและปัญหาหนี้ที่ไม่ก่อให้เกิดรายได้
ส่งผลให้ในช่วงระยะนั้นมีผู้ประกอบธุรกิจดังกล่าวไม่กี่แห่งที่ยังเน้นการให้บริการด้านสินเชื่อรถยนต์

สำหรับการแข่งขันในธุรกิจเช่าซื้อรถยนต์ที่แท้จริงน่าจะมีอยู่ 2 กลุ่มใหญ่ ในประเทศที่ยัง

ดำเนินธุรกิจอยู่ในขณะนี้ คือ กลุ่มที่หนึ่ง น่าจะมาจากบริษัทข้ามชาติ ซึ่งประกอบด้วย

  1. บริษัท จีอีแคปปิตอล ออโต้ลีส จำกัด (มหาชน) ซึ่งเป็นบริษัทที่มีบทบาทสำคัญในธุรกิจ

นี้ในช่วงที่ประเทศไทยประสบภาวะวิกฤตทางเศรษฐกิจ

2. บริษัท เมอร์ซีเดส เบนซ์ ลีสซิ่ง (ประเทศไทย) จำกัด ที่เข้ามาทำธุรกิจเมื่อปี 2542

3. บริษัท ซิตี้คอร์ป ลีสซิ่ง (ประเทศไทย) จำกัดเป็นบริษัทที่มีบทบาทสำคัญในธุรกิจเช่าซื้อ

รถยนต์ในช่วงหลายปีที่ผ่านมา

4. บริษัท สแตนดาร์ด ชาร์เตอร์(ประเทศไทย) จำกัด เป็นบริษัทที่เข้ามามีบทบาทในช่วงปีที่

ผ่านมาเช่นเดียวกันกับบริษัทข้ามชาติอื่นๆ

5. บริษัทเงินทุนหลักทรัพย์ เอไอจีไฟแนนซ์ (ประเทศไทย) จำกัด ซึ่งได้ดำเนินการซื้อกิจการ

ของบริษัทเงินทุนในช่วงต้นปี 2541 เพื่อการมีส่วนแบ่งทางตลาดในธุรกิจเช่าซื้อ

คู่แข่งจากบริษัทข้ามชาติมีความได้เปรียบในด้านเงินทุนที่แข็งแกร่ง
เทคโนโลยีและความสามารถในการระดมทุนด้วยต้นทุนที่ต่ำ

กลุ่มที่สอง เป็นบริษัทในประเทศที่ทำธุรกิจให้เช่าซื้อมานาน ได้แก่ บริษัท สยามพาณิชย์ลีสซิ่ง จำกัด (มหาชน) บริษัทเงินทุนสินอุตสาหกรรม จำกัด (มหาชน) ซึ่งทั้งสองบริษัทเป็นบริษัทในเครือของธนาคารไทยพาณิชย์ บริษัทเงินทุน เกียรตินาคิน จำกัด (มหาชน) บริษัทเงินทุน ทิสโก้ จำกัด (มหาชน) ที่ยังคงดำเนินธุรกิจด้านการให้สินเชื่อเช่าซื้อรถยนต์ 

นอกจากบริษัทที่ให้สินเชื่อเช่าซื้อ 2 กลุ่มใหญ่ที่สำคัญแล้ว
การแข่งขันในอุตสาหกรรมนี้ยังมีอยู่อย่างต่อเนื่อง
เพราะจำนวนคู่แข่งขันโดยรวมในตลาดเช่าซื้อที่ดำเนินธุรกิจนี้แม้จะมีส่วนแบ่งทางการตลาดกระจายกันออกไปก็ตาม
ผู้ประกอบการที่ดำเนินธุรกิจไม่น้อยกว่า 25 แห่ง
ทั้งที่เป็นบริษัทข้ามชาติและบริษัทในประเทศรายเล็กและรายใหญ่
ได้มีนโยบายการทำตลาดเช่าซื้อที่แตกต่างกันออกไปอีก ได้แก่

  1. บริษัท โตโยต้าลีสซิ่ง (ประเทศไทย ) จำกัด ที่ดำเนินธุรกิจเฉพาะตัวแทนจำหน่ายรถยนต์

เฉพาะยี่ห้อโตโยต้า เพียงยี่ห้อเดียว

2. บริษัท ไพรมัสลีสซิ่ง จำกัด ที่ดำเนินธุรกิจในกลุ่มรถยนต์ยี่ห้อฟอร์ด

3. บริษัท ไทยออโต้เซลล์ จำกัด ที่ดำเนินธุรกิจในกลุ่มรถยนต์ยี่ห้ออีซูซุ

ถ้ากล่าวถึงสภาพการแข่งขันที่ผ่านมาส่วนใหญ่จะเป็นการแข่งขันการให้บริการที่รวดเร็วฉับไว
สำหรับอัตราดอกเบี้ยเช่าซื้อ จะมีความแตกต่างกันบ้างขึ้นอยู่กับต้นทุนทางการเงินของแต่ละบริษัท
การแข่งขันในเรื่องดังกล่าวเกิดขึ้น
ในกรณีที่บริษัทผู้ให้เช่าซื้อเข้าไปแข่งขันในรถยนต์ยี่ห้อเดียวกันหรือ รถยนต์กลุ่มที่ตลาดนิยมเช่น
ยี่ห้อฮอนด้า โตโยต้า แต่อย่างไรก็ดี
บริษัทที่มีต้นทุนทางด้านการเงินสูงจะเลี่ยงการแข่งขันกับบริษัทที่มีต้นทุนทางการเงินต่ำโดยเจาะกลุ่มตลาดต่างจังหวัด
ตลอดจนรถบางประเภทที่มีการแข่งขันน้อยเช่นรถยนต์บรรทุกขนาดใหญ่ เช่น รถยนต์ 6 ล้อ เป็นต้น

บริษัทเงินทุน ธนชาติ จำกัด (มหาชน) มั่นใจว่าศักยภาพของบริษัทที่มีฐานของเงินทุนที่แข็งแกร่ง
ความมีชื่อเสียงของบริษัทที่มั่นคง ความพร้อมของบุคลากร
และความสามารถในการระดมทุนด้วยต้นทุนที่ต่ำ ตลอดจนการมีเครือข่ายที่ครบวงจรของบริษัทในกลุ่ม
ได้แก่ บริษัทธนชาติประกันภัย จำกัด
จะทำให้สามารถบรรลุเป้าหมายของการเป็นบริษัทที่ให้บริการสินเชื่อรถยนต์ที่ครบวงจร
และเป็นบริษัทชั้นนำในประเทศได้ด้วยจุดแข็งดังนี้

1. การมีสำนักงานในกรุงเทพฯและสำนักอำนวยสินเชื่อ 9 แห่ง ได้แก่ เชียงใหม่ พิษณุโลก
อุดรธานี นครราชสีมา ชลบุรี ขอนแก่น ภูเก็ต หาดใหญ่ และสุราษฎร์ธานี
ทำให้บริษัทมีเครือข่ายสำนักงานอำนวยสินเชื่อที่ครอบคลุมพื้นที่ ซึ่งได้เปรียบคู่แข่งขันรายอื่นๆ
และข้อได้เปรียบดังกล่าวสร้างความพร้อมให้บริษัทสามารถเพิ่มส่วนแบ่งทางการตลาดได้รวดเร็วยิ่งขึ้น

2. การมีบุคลากรที่มีประสบการณ์
ที่จะพิจารณาความเสี่ยงของลูกค้าได้อย่างมีคุณภาพและสามารถให้คำแนะนำลูกค้าได้อย่างดี

3. การมีผู้บริหารของบริษัทที่มีวิสัยทัศน์กว้างไกล และเปี่ยมด้วยประสบการณ์ด้านสินเชื่อ
ที่จะช่วยพัฒนาธุรกิจเช่าซื้อในประเทศให้ครบวงจรและตอบสนองผู้ประกอบการและผู้บริโภคได้

4. ต้นทุนของเงินทุนที่บริษัทสามารถระดมทุนในประเทศได้ด้วยต้นทุนที่ถูกที่สุดให้แข่งขันได้ในธุรกิจนี้

5. เทคโนโลยีที่ทันสมัย
ซึ่งเป็นผลจากการพัฒนาเทคโนโลยี่ที่จะสนับสนุนการทำการตลาดด้วยความรวดเร็ว
ถูกต้องและตอบสนองลูกค้าด้วยคุณภาพที่ดี

6. ข้อมูลทางการตลาด ซึ่งเป็นผลมาจากการให้สินเชื่อเดิมของบริษัท
ทำให้บริษัทสามารถเข้าถึงข้อมูลของลูกค้าได้ดี
สามารถวิเคราะห์ข้อมูลต่างๆได้อย่างมีประสิทธิภาพมากขึ้น
และส่งผลให้เกิดข้อได้เปรียบในการแข่งขัน

ถ้าเปรียบเทียบขนาดของบริษัทเมื่อเทียบกับคู่แข่งขันในตลาด กล่าวได้ว่าในปี 2543
ส่วนแบ่งตลาดยังไม่มากนักเนื่องจากบริษัทเริ่มทำธุรกิจเช่าซื้อรถยนต์ในช่วงไตรมาสสุดท้ายเท่านั้น

กลยุทธ์การแข่งขัน

บริษัทดำเนินกลยุทธ์การแข่งขันในธุรกิจเช่าซื้อรถยนต์ ดังนี้

1. ด้านราคา บริษัทมีนโยบายกำหนดราคาให้สามารถแข่งขันในตลาดได้โดยไม่ใช้

นโยบายอัตราดอกเบี้ยต่ำ แต่เป็นอัตราเดียวกับตลาดรถยนต์แต่ประเภท
นอกจากนี้บริษัทอาจจะใช้นโยบายอัตราดอกเบี้ยต่ำในกรณีมีการส่งเสริมการขายร่วมกับตัวแทนจำหน่ายรถยนต์

2. ด้านบริการ จะให้บริการในการอนุมัติสินเชื่อด้วยความรวดเร็วนับตั้งแต่การออกพบลูกค้า
การตรวจสอบเครดิต การแจ้งผลการพิจารณาให้ลูกค้าทราบได้ภายในระยะเวลา 1 วัน
หลังจากได้รับข้อมูลประกอบการพิจารณาสินเชื่อครบถ้วนนอกจากนั้นการออกเช็คให้แก่ดีลเลอร์จะต้องดำเนินการให้เสร็จภายใน
3 วันทำการนับจากวันที่ดีลเลอร์ส่งลูกค้าให้แก่บริษัท

3. ด้านการส่งเสริมการขาย บริษัทจะจัด Campaign
ร่วมกับตัวแทนจำหน่ายเพื่อจัดงานมอเตอร์โชว์ตามห้างสรรพสินค้าชั้นนำทั่วไป และตามดีลเลอร์ต่างๆ
แล้วแต่ความเหมาะสม นอกจากนั้นบริษัทยังมีการมอบของขวัญ ของที่ระลึกในช่วงเทศกาลเช่น
โครงการ NEW YEAR GIFT ในช่วงเทศกาลปีใหม่ เป็นต้น เพื่อส่งเสริมการขายอย่างต่อเนื่อง

สำหรับการจำหน่ายและช่องทางการจำหน่ายในธุรกิจเช่าซื้อ บริษัทจะใช้บุคลากรทั้งในกรุงเทพฯ
และภูมิภาคประมาณ 80 คน เจาะกลุ่มตัวแทนจำหน่ายรถยนต์ทุกยี่ห้อ
ซึ่งเป็นจุดที่เข้าถึงลูกค้าโดยตรง นอกจากช่องทางดังกล่าวแล้วยังใช้แนวทางการตลาดอื่น ดังนี้

1. จัดเช่าซื้อรถยนต์สวัสดิการให้กับบริษัทขนาดใหญ่
โดยจัดโครงการที่ให้เงื่อนไขเป็นพิเศษโดยเฉพาะบริษัทขนาดใหญ่ที่มีความต้องการ
และเป็นบริษัทที่มีความมั่นคงสูง

2. จัดเช่าซื้อรถยนต์แก่หน่วยงานราชการ
ที่จะให้ข้าราชการที่มีความต้องการซื้อรถยนต์และมีกำลังความสามารถในการชำระค่างวดได้

3. จัดเช่าซื้อรถยนต์ให้แก่ผู้บริหารของบริษัทในจำนวนมาก

4. จัดเช่าซื้อรถยนต์ให้ธุรกิจโรงแรมสำหรับเป็นรถยนต์ใช้รับรองแขกของโรงแรม

การจัดหาผลิตภัณฑ์หรือบริการ

ก. แหล่งที่มาของเงินทุน

บริษัทดำเนินการโดยใช้แหล่งเงินทุนส่วนใหญ่
ซึ่งมาจากเงินกู้ยืมและเงินรับฝากในรูปตั๋วสัญญาใช้เงินจากประชาชน คิดเป็นสัดส่วนประมาณร้อยละ
73 ส่วนที่เหลือมาจากส่วนของผู้ถือหุ้น ประกอบด้วยทุนเรือนหุ้น ส่วนเกินมูลค่าหุ้น เป็นต้น

สำหรับบริษัทในกลุ่มที่ประกอบธุรกิจให้เช่าซื้อและลีสซิ่ง ได้แก่ บริษัท ธนชาติ กรุ๊ปลีสซิ่ง จำกัด
บริษัท ธนชาติลีสซิ่ง 2000 จำกัด และบริษัท เนชั่นแนลลีซซิ่ง จำกัด ซึ่งยังไม่มี ธุรกรรมมากนั้น
ในกรณีที่มีการให้สินเชื่อจะใช้แหล่งเงินทุนจากส่วนของผู้ถือหุ้น ประกอบด้วย ทุนเรือนหุ้น กำไรสะสม
และเงินกู้ยืมจากบริษัทแม่หรือสถาบันการเงินอื่นๆ

(ข) การให้กู้ยืม

นโยบายการให้กู้ยืม

  1. นโยบายสินเชื่อที่เจ้าหน้าที่การตลาดใช้เป็นเกณฑ์ในการวิเคราะห์และอนุมัติ สินเชื่อ มีดังนี้

1.  มีความเข้าใจอย่างดีในผลิตภัณฑ์ที่บริษัทให้สินเชื่อ

2.  พิจารณาเอกสารเบื้องต้นที่ต้องการสำหรับผู้ขอสินเชื่อและผู้ค้ำประกัน

3.  คุณสมบัติพื้นฐานของลูกค้าที่ขอสินเชื่อ อาทิ มีอาชีพที่ถูกกฎหมายและไม่มีความเสี่ยง
    ต้องมีรายได้อย่างน้อย 2 เท่าของเงินค่างวดที่ต้องชำระ เงินดาวน์ต้องไม่น้อยกว่าร้อยละ 25
    ของราคารถยนต์ มีผู้ค้ำประกันการกู้ยืมและต้องไม่มีชื่ออยู่ใน Black list

4.  วงเงินให้สินเชื่อสูงสุดไม่เกินร้อยละ 75 ของราคารถยนต์ และระยะ
    เวลาให้สินเชื่อสูงสุดไม่เกิน 48 เดือน

5.  ต้องมีการอบรมเจ้าหน้าที่การตลาดให้มีความรู้ทางด้านสินเชื่อ
    เพื่อให้มั่นใจว่าเจ้าหน้าที่ทุกคนปฎิบัติงานได้ตามนโยบายได้อย่างเหมาะสม
    และเป็นผู้ที่มีศักยภาพในการวิเคราะห์สินเชื่อได้ดี

6.  สินเชื่อเช่าซื้อรถยนต์ทุกรายต้องมีผู้ค้ำประกัน
    โดยมีหลักการวิเคราะห์เครดิตเช่นเดียวกันกับผู้ขอสินเชื่อ

7.  การให้สินเชื่อทั้งหมดต้องมีการประกันกับบริษัทประกันภัยที่ได้รับอนุมัติ
    โดยคณะกรรมการพิจารณาเครดิต
    โดยบริษัทประกันดังกล่าวจะได้รับการทบทวนเครดิตอย่างสม่ำเสมอ เพื่อสร้างความมั่น
    ใจว่าบริษัทประกันภัยมีคุณภาพตรงตามมาตรฐานที่บริษัทกำหนดไว้

อำนาจในการอนุมัติสินเชื่อ

วงเงินสินเชื่อเช่าซื้อรถยนต์แต่ละวงเงินจะต้องได้รับอนุมัติจากผู้มีอำนาจอนุมัติตามเกณฑ์ที่บริษัทกำหนดไว้
ทั้งนี้ฝ่ายพัฒนาระบบ และระเบียบคำสั่งจะเป็นผู้กำหนดอำนาจอนุมัติสินเชื่อ
ซึ่งขึ้นอยู่กับตำแหน่งงานและประสบการณ์ของผู้มีอำนาจอนุมัติ ทั้งนี้อำนาจอนุมัติดังกล่าว
จะมีการปรับเปลี่ยนเป็นระยะเพื่อความเหมาะสมและให้สอดคล้องกับนโยบายของบริษัท

การบริหารความเสี่ยง

การบริหารความเสี่ยงจากการให้กู้ยืมของบริษัทได้มีการตรวจสอบและปรับปรุงอยู่ตลอดเวลาเพื่อให้สอดคล้องกับสภาวะแวดล้อมทางเศรษฐกิจ
และการแข่งขันในธุรกิจดังกล่าว
การให้สินเชื่อทั้งในลักษณะสินเชื่อรายใหญ่และสินเชื่อรายย่อยจะมีการกระจายความเสี่ยงอยู่ใตัวเองอยู่แล้ว
เนื่องจากเป็นธุรกิจที่ให้สินเชื่อโดยตรงต่อผู้บริโภค ทั้งนี้บริษัทมีขั้นตอนการให้สินเชื่อสรุปดังนี้

  1. การสัมภาษณ์เพื่อวิเคราะห์เครดิต

เจ้าหน้าที่การตลาดของบริษัทจะนัดสัมภาษณ์ลูกค้าที่บ้าน หรือที่สำนักงานตัวแทนจำหน่าย รถยนต์

2. การตรวจสอบเครดิต

เจ้าหน้าที่ฝ่ายตรวจสอบเครดิตเช่าซื้อรถยนต์
ทำการตรวจสอบเอกสารที่ส่งมาจากเจ้าหน้าที่การตลาด เพื่อตรวจสอบดังนี้

-   ตรวจสอบ Black List

-   ตรวจสอบข้อมูลลูกค้า อาชีพ สถานะทางการเงิน ตรวจสอบความถูกต้องของสถานที่อยู่ผู้เช่าซื้อ

-   ตรวจสอบข้อมูลในแบบฟอร์มการให้คะแนน ( Credit Scoring )
    ที่เจ้าหน้าที่การตลาดสัมภาษณ์จากลูกค้า

กลยุทธ์สำคัญในการบริหารและการติดตามหนี้

1. การวิเคราะห์และตรวจสอบลูกค้าก่อนการให้เช่าซื้อ

1.  ตรวจสอบข้อมูล BLACK LIST ผู้เช่าซื้อและผู้ค้ำประกันจากระบบ BLACK LIST ดังนี้

-   สมาคมธุรกิจเช่าซื้อไทย ( PCC.)

-   ธนาคารไทยพาณิชย์ จำกัด (มหาชน)

-   บริษัทเงินทุนธนชาติ จำกัด (มหาชน)

รวมทั้งอยู่ระหว่างดำเนินการ เพื่อขอใช้บริการตรวจสอบข้อมูล ทางด้านเครดิตกับ
บริษัทข้อมูลเครดิตไทย จำกัด ( Thai Credit Bureau Co.,Ltd )

1.  กำหนดมาตรฐานการคัดเลือกลูกค้าโดยการนำ CREDIT SCORING SYSTEM มาใช้
    (เริ่มใช้ตั้งแต่เดือน กันยายน 2543)

2. การติดตามหนี้ค้างชำระ

2.1 สำหรับลูกหนี้เช่าซื้อ สำนักงานใหญ่มีการดำเนินการจัดหาเจ้าหน้าที่ติดตามหนี้ ทางโทรศัพท์
ทั้งเจ้าหน้าที่ของบริษัทโดยตรงและการว่าจ้าง บริษัทภายนอก ( SUB – CONTRACT )
เพื่อเพิ่มประสิทธิภาพ ในการปฏิบัติงาน และความยืดหยุ่นทางด้านอัตรากำลัง ตามปริมาณสัญญา
ลูกหนี้เช่าซื้อที่ เพิ่มขึ้น หรือลดลง
ส่วนลูกหนี้สำนักงานอำนวยสินเชื่อจัดให้มีเจ้าหน้าที่เร่งรัดทางโทรศัพท์ทุกสำนักงานอำนวยสินเชื่อ
โดยมีการควบคุมมาตรฐาน และประสิทธิภาพการปฏิบัติงานจากส่วนกลาง

2.2 พิจารณาระบบการทำงานเป็นกะ และเสาร์ อาทิตย์
มาใช้ในการติดตามหนี้ทางโทรศัพท์เพื่อเพิ่มประสิทธิภาพในการปฎิบัติงาน

2.3 มีการบันทึกผลการติดตามลูกหนี้รายตัว ในระบบ ELECTRONIC CALL MEMO

2.4 มีการกำหนดนโยบาย และควบคุมผล การปฏิบัติงานทางด้านการติดตาม
ลูกหนี้เช่าซื้อค้างชำระโดยคณะกรรมการบริหารหนี้เช่าซื้อ

3. การติดตามยึดรถ

3.1 จัดหาทีมผู้ชำนาญการยึดรถภายนอกเพิ่มเติมทั้งจากสำนักงานใหญ่
และทีมยึดท้องถิ่นของแต่ละสำนักงานอำนวยสินเชื่อ เพิ่มเติม
เพื่อทดแทนทีมที่มีประสิทธิภาพต่ำอย่างสม่ำเสมอ

3.2 มีการเปลี่ยนแปลงทีมยึดทุกรอบระยะเวลา 30 วัน
สำหรับลูกหนี้แต่ละรายที่ยังไม่สามารถยึดรถได้ อย่างสม่ำเสมอ เพื่อสอบทาน
และเพิ่มประสิทธิภาพในการยึดรถ

ธุรกิจหลักทรัพย์ 

บริษัทหลักทรัพย์ ธนชาติ จำกัด

(1) ลักษณะผลิตภัณฑ์หรือบริการ

การดำเนินธุรกิจหลักทรัพย์ของบริษัทหลักทรัพย์ ธนชาติ จำกัด แบ่งออกเป็น 4 ส่วนหลักคือ

1.  การเป็นนายหน้าซื้อขายหลักทรัพย์

2.  การค้าหลักทรัพย์

3.  การจัดจำหน่ายหลักทรัพย์

4.  การเป็นที่ปรึกษาทางการเงิน

1)  การเป็นนายหน้าซื้อขายหลักทรัพย์

  - ลักษณะบริการ

  บริษัทหลักทรัพย์ ธนชาติ จำกัด เป็นบริษัทสมาชิกตลาดหลักทรัพย์แห่งประเทศไทย หมายเลข 16
  ตั้งแต่ปี 2518 (ในขณะที่ยังเป็นบริษัทเงินทุนหลักทรัพย์ ธนชาติ จำกัด (มหาชน))
  โดยให้บริการเป็นตัวแทนนายหน้าซื้อขายหลักทรัพย์ในตลาดหลักทรัพย์ฯ ให้แก่ นักลงทุนทั่วไป
  สถาบันในประเทศ และสถาบันต่างประเทศ ให้คำแนะนำในการลงทุนที่รวดเร็ว
  ข้อมูลการวิเคราะห์หลักทรัพย์ที่ดีและทันต่อเหตุการณ์ และสามารถลดความเสี่ยงแก่นักลงทุน

  ในด้านประสิทธิภาพข้อมูลและคำแนะนำการซื้อขายหลักทรัพย์ บริษัท ฯ
  ได้ให้ข้อมูลเพื่อการตัดสินใจลงทุนในหลักทรัพย์จดทะเบียน
  โดยมุ่งเน้นในด้านข้อมูลเชิงปัจจัยพื้นฐาน และเพิ่มข้อมูลสนับสนุนเชิงเทคนิค
  เพื่อให้บริการแก่เจ้าหน้าที่การตลาดและลูกค้าในการตัดสินใจลงทุนในหลักทรัพย์ และ
  คิดค่านายหน้าร้อยละ 0.25 ตามมาตรฐานปกติ แต่อาจจะมีการปรับเปลี่ยนอัตรา
  ค่านายหน้าตามความเหมาะสมของลูกค้าได้
  ซึ่งเป็นไปตามกฏเกณฑ์ของตลาดหลักทรัพย์แห่งประเทศไทยในการเปิดเสรีค่านายหน้าตั้งแต่วันที่ 1
  ตุลาคม 2543

  บริษัทหลักทรัพย์ ธนชาติ จำกัด
  ยังได้เปิดให้บริการข้อมูลและซื้อขายหลักทรัพย์ผ่านระบบอินเตอร์เน็ต
  โดยลูกค้าสามารถส่งคำสั่งซื้อขาย ยกเลิกคำสั่งซื้อขายด้วยตนเอง และสามารถรับรู้
  ข้อมูลเกี่ยวกับการซื้อขายหลักทรัพย์ได้ทุกเวลา ข้อมูลที่นำเสนอ ได้แก่
  ข้อมูลเกี่ยวกับการซื้อขายหลักทรัพย์ สถานะการลงทุนส่วนตัวของลูกค้า
  รวมถึงข้อมูลข่าวสารและบทวิเคราะห์ต่างๆ อันเป็นประโยชน์ต่อการตัดสินใจลงทุน

  นอกจากนี้ บริษัทกำลังจะเปิดให้บริการข้อมูลและบริการซื้อขายผ่านโทรศัพท์เคลื่อนที่ระบบ GSM 2
  Watt โดยให้บริการร่วมกับบริษัท Advance Info Service ซึ่งลูกค้าสามารถส่งคำสั่งซื้อขาย

  ยกเลิกคำสั่งซื้อขาย ดูสถานการณ์ลงทุนส่วนตัว ดูรายการคำสั่ง
  และดูราคาหุ้นตามที่ซื้อขายจริงด้วย โดยกำหนดจะเปิดบริการซื้อขายผ่านโทรศัพท์มือถือได้ในเดือน
  มีนาคม 2544 และยังมีแผนงานที่จะพัฒนาระบบเพื่อสามารถให้บริการ Credit Balance และ
  Index Option ในอนาคตด้วย

 - นโยบายการรับลูกค้า

  ในการรับลูกค้ารวมไปถึงการการขออนุมัติเปิดบัญชีซื้อขาย บริษัทมีนโยบายให้เจ้าหน้าที่การตลาด
  พิจารณารับลูกค้าแต่ละรายโดยคำนึงถึงความต้องการของลูกค้า ความเสี่ยงที่ลูกค้ารับได้
  เหมาะสมกับสถานภาพของลูกค้าแต่ละราย และความเสี่ยงของบริษัท
  ทั้งนี้บริษัทมีนโยบายทั่วไปในการรับลูกค้าดังนี้

-   ต้องเป็นผู้บรรลุนิติภาวะแล้ว และอายุไม่เกิน 70 ปี

-   ต้องไม่เป็นลูกค้าที่พบรายชื่อใน Black List
    และไม่อยู่ในระหว่างการทำสัญญาผ่อนชำระหนี้กับบริษัท

-   ต้องไม่เป็นบุคคลล้มละลาย

-   ไม่เป็นตัวแทนของบุคคลอื่น (Nominee)

-   ต้องไม่เปิดบัญชีร่วมกับบุคคลอื่น

โดยบริษัทมีนโยบายให้เจ้าหน้าที่การตลาดศึกษารายละเอียดของลูกค้าที่จะเปิดบัญชีเพิ่มเติมเพื่อประกอบในรับลูกค้าและการเปิดบัญชีดังนี้

-   วัตถุประสงค์ในการลงทุนของลูกค้า

-   ประสบการณ์ด้านการลงทุนของลูกค้า

-   ฐานะทางการเงินและข้อจำกัดในการลงทุนของลูกค้า

-   พื้นฐานความรู้ความเข้าใจในการลงทุนของลูกค้า

-   รูปแบบของการให้บริการที่เหมาะสมสำหรับลูกค้า

 

 - นโยบายในการกำหนด Margin ของหลักทรัพย์

-   ในปี 2543 บริษัทยังมิได้เริ่มให้บริการ Credit Balance

    นโยบายการลงทุนในหลักทรัพย์ของบริษัทหลักทรัพย์ ธนชาติ จำกัด
    ได้กำหนดนโยบายการลงทุนเฉพาะการลงทุนระยะยาว โดยดูจากปัจจัยต่อไปนี้

-   ต้องเป็นบริษัทที่มีพื้นฐานทางธุรกิจที่ดีเพื่อให้ได้รับผลตอบแทนจากจากเงินปันผลและกำไร
    (Capital Gain) ในระยะยาว ทั้งที่จดทะเบียนในตลาดหลักทรัพย์และนอกตลาดหลักทรัพย์

-   เพื่อสร้างพันธมิตรทางกลยุทธในการดำเนินธุรกิจในระยะยาวของบริษัทและกลุ่มธุรกิจของบริษัท

-   เพื่อให้มีการกระจายความเสี่ยงในการดำเนินธุรกิจ

2)  การจัดจำหน่ายหลักทรัพย์

  บริษัทหลักทรัพย์ ธนชาติ จำกัด มีนโยบายที่จะประกอบกิจการจัดจำหน่ายหลักทรัพย์
  ทั้งในรูปแบบที่เป็นธุรกิจต่อเนื่องจากการเป็นที่ปรึกษาทางการเงินและการเข้าไปร่วมกับสถาบันการเงิน
  หรือ บริษัทเงินทุนหลักทรัพย์อื่น ๆ ในการจำหน่ายหลักทรัพย์
  ซึ่งอาจจะทำในบทบาทของผู้จัดการการจัดจำหน่ายและรับประกันการจำหน่าย ( Lead
  Underwriter ) ผู้จัดจำหน่ายและรับประกันการจัดจำหน่าย (Underwriter)
  หรือตัวแทนจำหน่ายหลักทรัพย์ โดยไม่รับประกันการจำหน่าย
  ซึ่งในการบริการรับประกันการจัดจำหน่ายหลักทรัพย์
  จะรวมถึงการรับประกันการจำหน่ายตราสารหนี้เพื่อการระดมทุนของบริษัทจดทะเบียน
  บริษัทมหาชน และบริษัทจำกัด

3)  การเป็นที่ปรึกษาทางการเงิน

  บริษัทหลักทรัพย์ ธนชาติ จำกัด ได้รับอนุญาตจากสำนักงานคณะกรรมการกำกับหลักทรัพย์และตลาด
  หลักทรัพย์ให้ประกอบธุรกิจเป็นที่ปรึกษาทางการเงินฉบับปัจจุบันในวันที่ 25 พฤษภาคม 2543 ถึง
  24 พฤษภาคม 2548 เป็นเวลา 5 ปี โดยบริษัทหลักทรัพย์ ธนชาติ จำกัด
  บริการเป็นที่ปรึกษาทางการเงินในด้านต่าง ๆ ที่สำคัญดังนี้

-   ให้คำปรึกษาแก่บริษัทที่ต้องการเข้าจดทะเบียนในตลาดหลักทรัพย์แห่งประเทศไทย(Initial
    Public Offering and Public Offering)

-   ให้คำปรึกษาเพื่อจัดโครงสร้าง และการวางแผนทางด้านการเงิน (Financial
    Restructuring and Planning)

-   ให้คำปรึกษาด้านการควบและรวมกิจการ (Merger & Acquisition)

-   การศึกษาความเป็นไปได้ของโครงการ (Project Feasibility Study)

-   บริการปรึกษาการร่วมลงทุน (Joint Venture Advisory Service)

-   บริการให้คำปรึกษาเรื่องการจัดโครงสร้างหนี้ (Debt Restructuring)

(2) การตลาดและภาวะการแข่งขัน

- ภาวะตลาดโดยรวม

  ภาพรวมของภาวะการลงทุนในตลาดหลักทรัพย์ในปี 2543
  เป็นไปด้วยความซบเซาต่อเนื่องตลอดทั้งปี
  ภายหลังจากบรรยากาศการลงทุนที่ดีขึ้นหลังจากประเทศไทยผ่านพ้นช่วงผ่าน Y2K
  ในเดือนมกราคม มาแล้วนั้น ตลาดหลักทรัพย์ได้มีการเคลื่อนไหวในทิศทางขาลงมาโดยตลอด
  ทั้งในด้านปริมาณการซื้อขาย และดัชนีตลาด ณ วันที่ 29 ธันวาคม 2543 ดัชนีตลาดหลักทรัพย์
  (SET Index) ปิด ณ 269.19 จุด ลดลง 44% เมื่อเปรียบเทียบกับปีก่อน
  พร้อมกับปริมาณการซื้อขายเฉลี่ยต่อวันที่ลดต่ำลงมากกว่า 43% เท่ากับ 3,740 ล้านบาท
  และมูลค่าตลาดรวมลดลงในสัดส่วนที่ใกล้เคียงกันที่ 42%

- การแบ่งตลาด

  ปัจจุบันการดำเนินธุรกิจหลักทรัพย์อาจแบ่งตลาดออกเป็น 2 ลักษณะ คือ

1.  Discount Broker เป็นลักษณะการให้บริการค้าหลักทรัพย์ที่เน้นราคาค่าบริการซื้อขาย
    หลักทรัพย์มากกว่าการมุ่งเน้นคุณภาพการให้ข้อมูลการวิเคราะห์

2.  Premium Broker เป็นลักษณะการให้บริการค้าหลักทรัพย์ที่มุ่งเน้นคุณภาพการให้ข้อมูลการ

  วิเคราะห์ที่ถูกต้อง และทันต่อเหตุการณ์เป็นส่วนสำคัญ

  - คู่แข่งขัน

  ธุรกิจหลักทรัพย์จัดว่าเป็นธุรกิจที่มีคู่แข่งขันมากราย
  และคู่แข่งขันของบริษัทนอกจากบริษัทหลักทรัพย์ทั้งหมดที่เป็นสมาชิกของตลาดหลักทรัพย์ จำนวน 23
  ราย แล้วยังรวมถึง Sub-broker ด้วย

  บริษัทหลักทรัพย์ธนชาติจัดเป็นบริษัทหลักทรัพย์ขนาดกลาง โดยในปี 2543
  บริษัทมีส่วนแบ่งทางการตลาดเท่ากับ 3.40% หรือมีขนาดส่วนแบ่งการตลาดใหญ่เป็นลำดับที่ 15

  - การแข่งขันภายใน Segment ของบริษัท

  บริษัทหลักทรัพย์ ธนชาติ มุ่งเน้นที่จะให้บริการที่มีคุณภาพกับลูกค้า
  โดยวางตำแหน่งทางการตลาดของบริษัทให้เป็น “Premium Broker”
  แต่เนื่องจากมีการเปิดเสรีค่า Commission ในเดือนตุลาคม 2543 ที่ผ่านมาทำให้
  หลายบริษัทพยายามปรับโครงสร้างองค์กร เพื่อตอบรับกับ สถานการณ์การแข่งขันที่รุนแรงขึ้น
  โดยการลดพนักงาน ยุบหน่วยงาน ลดขนาด และมีการย้ายหน้าที่ความรับผิดชอบของพนักงาน
  โดยมุ่งเป้าหมายให้บริษัทสามารถดำเนินธุรกิจที่มีประสิทธิภาพและผลตอบแทนสูงสุดในขณะที่ต้นทุนรวมต่ำสุด
  แต่เนื่องจากบริษัทขนาดกลางหลายแห่งไม่สามารถปรับตัวกับการเปลี่ยนแปลงที่รวดเร็วนี้ได้
  จึงอาจเกิดความเสียเปรียบในการแข่งขันและทำให้ส่วนแบ่งการตลาดลดลงเมื่อเทียบกับบริษัทที่วางตำแหน่งการตลาดให้เป็น
  “Discount Broker”

  - สถานภาพและศักยภาพในแข่งขัน

  ศักยภายในการแข่งขันของบริษัทอยู่ในระดับปานกลาง โดยจุดเด่นของบริษัทในการแข่งขันคือ
  เป็นบริษัทในกลุ่มธนชาติซึ่งมีชื่อเสียง
  และมีการทำธุรกิจมานานและเป็นที่ยอมรับในหมู่ประชาชนทั่วไป
  มีผู้บริหารซึ่งเป็นผู้บริหารมืออาชีพซึ่งเป็นที่ยอมรับในความรู้ความสามารถ
  และสามารถนำบริษัทผ่านพ้นวิกฤติเศรษฐกิจมาได้ โดยมิต้องขอความช่วยเหลือจากต่างประเทศ
  และการที่เป็นบริษัทในกลุ่มธนชาตินี้
  ทำให้บริษัทได้รับประโยชน์ในเรื่องข้อมูลของสินค้าทางการเงินอื่น ๆ
  ที่สามารถให้บริการกับลูกค้าในลักษณะ One Stop Service ได้
  ซึ่งบริษัทมีแผนการที่จะดำเนินต่อไปในอนาคตเพื่อเพิ่มศักยภาพในการแข่งขัน
  นอกจากนี้บริษัทยังมีความพร้อมในเรื่องของการให้บริการจากเจ้าหน้าที่การตลาดรับอนุญาตซึ่งมีประสบการณ์มานาน
  และมีสำนักบริการในจังหวัดต่าง ๆ 7 แห่ง
  ซึ่งสิ่งเหล่านี้จะช่วยให้บริษัทสามารถให้บริการได้กับทั้งลูกค้าในกรุงเทพ และต่างจังหวัด

 - กลยุทธ์การแข่งขันในภาพรวม

  เพื่อให้บริษัทบรรลุถึงเป้าหมายหลักในการเป็น Premium Broker บริษัทหลักทรัพย์ ธนชาติ
  จึงกำหนดกลยุทธ์ ในการแข่งขันดังต่อไปนี้

1.  เข้าใจถึงความต้องการของลูกค้าเพื่อให้บริการ เสนอผลิตภัณฑ์
    ส่งเสริมการขายที่ตรงกับความต้องการ

2.  พัฒนาบุคลากรเพื่อให้สามารถเสนอผลิตภัณฑ์ และ บริการ อันหลากหลายของกลุ่มธนชาติ
    และผลิตภัณฑ์อื่นๆ เป็นการดึงดูดให้ลูกค้ามี Royalty กับบริษัท
    ทั้งนี้รวมถึงการพัฒนาพนักงานด้านอื่น ๆ เพื่อให้การบริการทุกด้านดีที่สุด

3.  พัฒนาระบบงานเพื่อให้เกิดความคล่องตัว และระมัดระวังการใช้ต้นทุนอย่างมีประสิทธิภาพ

- กลุ่มลูกค้าเป้าหมาย

  ลูกค้ากลุ่มเป้าหมายของบริษัทคือลูกค้าประเภทนิติบุคคลและลูกค้าสถาบัน
  และลูกค้ารายย่อยในวงการและสาขาต่าง ๆ
  ลูกค้าของบริษัทมีการกระจายค่อนข้างสมดุลย์ระหว่างลูกค้าในประเทศและลูกค้าต่างประเทศ
  ซึ่งลูกค้าในประเทศส่วนใหญ่เป็นลูกค้าบุคคลธรรมดา
  ซึ่งเป็นลูกค้าจากทั้งในกรุงเทพและสำนักบริการหลักทรัพย์ในต่างจังหวัดทั้ง 6 แห่ง และปริมณฑล
  1 แห่ง สำหรับลูกค้าในประเทศที่เป็นลูกค้าประเภทสถาบันจะมีส่วนน้อยมาก
  เมื่อเทียบกับลูกค้าในประเทศทั้งหมดซึ่งเป็นลูกค้าบุคคลธรรมดา
  ส่วนลูกค้าต่างประเทศส่วนใหญ่เป็นลูกค้าประเภทสถาบัน
  สัดส่วนลูกค้าในประเทศและต่างประเทศมีสัดส่วน 59:41

  ในปี 2543 มี Sub-broker ที่เปิดบัญชีเพื่อส่งคำสั่งซื้อขายผ่านบริษัท 2 รายคือ HSBC
  Securities (Thailand) Limited และ CLSA Securities (Thailand) Limited

  ตั้งแต่ปี 2541 เป็นต้นมา
  บริษัทไม่มีการพึงพิ่งลูกค้าจากธุรกิจการเป็นนายหน้าซื้อขายหลักทรัพย์รายใดรายหนึ่งเกิน 30%
  ของรายได้รวม
  แต่มีรายได้ค่าธรรมเนียมและบริการจากการเป็นที่ปรึกษาทางการเงินและการจัดจำหน่ายหลักทรัพย์
  จากลูกค้ารายหนึ่ง คือ ธนาคารทหารไทย จำกัด (มหาชน)
  ซึ่งคิดค่าธรรมเนียมที่ได้รับเป็นสัดส่วน 51.7% ของรายได้รวมในปี 2543

(3) การจัดหาผลิตภัณฑ์หรือบริการ

  - แหล่งที่มาของเงินทุน

บริษัทหลักทรัพย์ ธนชาติ จำกัด ดำเนินกิจการโดยใช้แหล่งเงินทุนจากส่วนของผู้ถือหุ้นซึ่งประกอบด้วย
ทุนและกำไรสะสมเป็นหลัก

  - เงินลงทุน

  บริษัทหลักทรัพย์ ธนชาติ จำกัด เน้นนโยบายการลงทุนเฉพาะการลงทุนในระยะยาว
  ซึ่งจะดำเนินการตามหลักเกณฑ์และเงื่อนไขที่คณะกรรมการบริหารกำหนดไว้ โดย
  ลงทุนในหลักทรัพย์ใดหลักทรัพย์หนึ่ง ไม่เกินร้อยละ 30 ของมูลค่าการลงทุนทั้งหมด หรือร้อยละ
  25 ของทุนจดทะเบียนที่เรียกชำระแล้วของบริษัท
  ทั้งนี้บริษัทสามารถลงทุนในหลักทรัพย์ใดหลักทรัพย์หนึ่งได้ถึงร้อยละ 100
  ของทุนจดทะเบียนที่เรียกชำระแล้วของบริษัท
  หากมีลักษณะที่จะก่อให้เกิดประโยชน์แก่บริษัทหรือกลุ่มธุรกิจของบริษัท

  บริษัทมีการกระจายความเสี่ยงในการลงทุน
  โดยไม่ลงทุนในหลักทรัพย์ใดหลักทรัพย์หนึ่งในจำนวนที่มากเกินไป
  ซึ่งเป็นการลงทุนทั้งในตลาดและนอกตลาดหลักทรัพย์ โดยที่การลงทุนทั้งหมดของบริษัท
  จะต้องไม่ทำให้อัตราส่วนสินทรัพย์สภาพคล่องสุทธิ ( Net Capital Rules
  )ของบริษัทต่ำกว่าเกณฑ์ที่กำหนดโดยทางการ

  - สัดส่วนการจัดหาเงินทุนหรือให้กู้ยืมผ่านบุคคลที่เกี่ยวข้องกับผู้บริหารหรือผู้ถือหุ้นรายใหญ่
  สัดส่วนการจัดหาเงินทุนของบริษัทหลักทรัพย์ ธนชาติ จำกัด ได้จากทุนจดทะเบียนจำนวน 1,500
  ล้านบาท และกำไรสะสมของบริษัท ในส่วนของการให้กู้ยืม ทางบริษัทหลักทรัพย์ ธนชาติ จำกัด
  ได้ให้ทางบริษัทเงินทุน ธนชาติ จำกัด (มหาชน) ซึ่งเป็นผู้ถือหุ้นรายใหญ่
  กู้ยืมในรูปแบบของการฝากตั๋วสัญญาใช้เงิน ( PN ) จำนวน 867 ล้านบาท

  - การดำรงเงินกองทุนสภาพคล่องสุทธิ (Net Capital Rules)

  การดำรงเงินกองทุนสภาพคล่องสุทธิของบริษัทหลักทรัพย์ ธนชาติ ณ วันที่ 31 ธันวาคม 2543
  เท่ากับร้อยละ 1031.06 ซึ่งสูงกว่าเกณฑ์ขั้นต่ำที่สำนักงานคณะกรรมการ ก.ล.ต. ได้กำหนดไว้
  คือ ไม่ต่ำกว่าร้อยละ 5

โครงการในอนาคต

เนื่องจากบริษัทหลักทรัพย์ ธนชาติ จำกัด เป็นหนึ่งในกลุ่มบริษัทเงินทุน ธนชาติ จำกัด (มหาชน)
ซึ่งเป็นกลุ่มธุรกิจการเงินที่ครบวงจร และจากประกาศของ ก.ล.ต
ที่อนุญาตให้บริษัทหลักทรัพย์สามารถทำธุรกิจได้เพิ่มมากขึ้น บริษัทจึงมีนโยบายที่จะจัดตั้ง หน่วยงาน
“Financial Planning Advisor” ขึ้น เพื่อทำหน้าที่ขายผลิตภัณฑ์ของกลุ่มธนชาติทั้งหมด
ทั้งนี้จะรวมการให้บริการติดต่อประสานงานกับสถาบันการเงิน และให้คำปรึกษา
หรือให้บริการข้อมูลเกี่ยวกับสถาบันการเงินหรือบริษัททั่วไปด้วย

ธุรกิจประกันชีวิต

บริษัท ธนชาติซูริคประกันชีวิต จำกัด

ข้อมูลทั่วไปของบริษัท

บริษัท ธนชาติซูริคประกันชีวิต เป็นบริษัทร่วมทุนซึ่ง Zurich Financial Services of
Switzerland และ บริษัทเงินทุน ธนชาติ จำกัด (มหาชน) ต่างถือหุ้นในสัดส่วนร้อยละ 50 ของ
บริษัท ธนชาติประกันชีวิตบริษัทฯอยู่ในธุรกิจประกันชีวิต
ซึ่งให้บริการทั้งการประกันชีวิตแบบกลุ่มและแบบส่วนบุคคล โดยผ่านช่องทางจำหน่ายต่างๆ

ด้านการตลาด

- ธุรกิจประกันชีวิตเป็นธุรกิจที่มีการแข่งขันสูงมาก มีบริษัทที่อยู่ในธุรกิจนี้ทั้งหมด 26 ราย
โดยมีบริษัทที่มีสัดส่วนรายได้จากเบี้ยประกันสูงสุดอยู่ 5 บริษัท ซึ่งมีรายได้รวมกันถึงเกือบร้อยละ 90
ของรายได้ค่าเบี้ยประกัน ในขณะที่ธนชาติซูริคประกันชีวิต มีส่วนแบ่งในตลาดประมาณร้อยละ 0.04
การแข่งขันยิ่งทวีความรุนแรงมากขึ้นเมื่อบริษัทข้ามชาติรายใหญ่ไหลบ่าเข้ามาสู่ธุรกิจประกันชีวิตในประเทศไทยด้วยรวมตัวกับบริษัทท้องถิ่น
ซึ่งบริษัทเหล่านี้ได้เสนอผลิตภัณฑ์ใหม่ๆ ช่องทางการขายใหม่ๆ
และมีแนวทางแบบใหม่ในการดำเนินธุรกิจ

- กลยุทธในการแข่งขันของ ธนชาติซูริคประกันชีวิต
คือการดำเนินธุรกิจแบบใช้ช่องทางการจำหน่ายที่หลากหลาย
โดยเน้นที่การใช้การตลาดแบบบริษัทต่อบริษัท และเร่งพัฒนาทีมงานตัวแทนขายมืออาชีพ
โดยมีกลุ่มลูกค้าเป้าหมายคือผู้มีรายได้ปานกลางสำหรับบุคคลธรรมดา
และบริษัทขนาดกลางถึงขนาดใหญ่สำหรับการประกันชีวิตแบบกลุ่ม

แหล่งเงินทุน

แหล่งเงินทุนของการดำเนินธุรกิจของบริษัททั้งหมดมาจากส่วนของผู้ถือหุ้น
ซึ่งทำให้บริษัทไม่จำเป็นต้องกู้ยืมเงินมาใช้สำหรับธุรกิจของบริษัท
ตามแผนธุรกิจที่บริษัทได้วางไว้สำหรับอนาคตในช่วงนี้
บริษัทยังไม่มีความจำเป็นต้องเพิ่มทุนแต่อย่างใด

ธุรกิจประกันภัย

บริษัท ธนชาติประกันภัย จำกัด

ลักษณะการประกอบธุรกิจ

บริษัท ธนชาติประกันภัย จำกัด สำนักงานใหญ่อยู่ที่ กรุงเทพฯ มีสำนักงานสาขา 1 แห่งอยู่ที่
จังหวัดภูเก็ต และอยู่ระหว่างยื่นขออนุญาต กรมการประกันภัยอีก 2 แห่งคือ อำเภอหาดใหญ่ และ
จังหวัดสุราษฎร์ธานี บริษัทฯประกอบธุรกิจดังนี้

1.  ธุรกิจรับประกันวินาศภัย (Non-Life Insurance)

  บริษัทได้รับอนุญาตให้ประกอบธุรกิจรับประกันวินาศภัย ตามใบอนุญาตเลขที่ 6/2540

  ซึ่งสามารถแบ่งออกเป็น 4 ประเภทหลักได้แก่

1.  การประกันอัคคีภัย

2.  การประกันภัยทางทะเลและขนส่ง

3.  การประกันภัยรถยนต์

4.  การประกันภัยเบ็ดเตล็ด

2.  ธุรกิจการลงทุน

  บริษัทฯ สามารถประกอบธุรกิจการลงทุนตามพระราชบัญญัติประกันวินาศภัย พ.ศ.2535
  ภายใต้การควบคุมของกรมการประกันภัย
  โดยนำเงินส่วนที่เหลือจากการดำเนินงานธุรกิจประกันภัยไปลงทุนในรูปแบบต่าง ๆ
  เพื่อหาผลตอบแทน โดยคำนึงถึงความมั่นคงและการมีสภาพคล่องสูง เช่น
  การฝากเงินกับสถาบันการเงิน การลงทุนในพันธบัตรรัฐบาล พันธบัตรรัฐวิสาหกิจ หุ้นกู้
  หรือลงทุนในหลักทรัพย์จดทะเบียนทั้งระยะสั้นและระยะยาวเป็นต้น

ลักษณะการบริการ

ธุรกิจรับประกันวินาศภัย (Non-Life Insurance) ประเภทและรายละเอียดของการประกันภัย

1)  การประกันอัคคีภัย (Fire Insurance)

การประกันอัคคีภัยเป็นการให้ความคุ้มครองทรัพย์สินที่เป็นกรรมสิทธิ์ของผู้เอาประกันภัยจากที่เกิดจากไฟไหม้
ฟ้าผ่า การระเบิดของแก๊สเพื่อการอุปโภคบริโภคหรือให้แสงสว่างเพื่อการอยู่อาศัย
รวมทั้งความเสียหายที่เกิดจากการป้องกันไฟไหม้

2)  การประกันภัยทางทะเลและขนส่ง (Marine Insurance)

การประกันภัยทางทะเลและขนส่ง
เป็นการประกันภัยที่ให้ความคุ้มครองความสูญหายหรือความเสียหายที่เกิดขึ้นจากภัยทางทะเลในระหว่างการเดินทางหรือการขนส่งทางทะเล
ทั้งที่เกิดขึ้นกับเรือหรือสินค้าที่บรรทุกอยู่ในเรือ การประกันภัยประเภทนี้ แบ่งได้เป็น
การประกันภัยตัวเรือ (Hull Insurance) การประกันภัยสินค้า (Cargo Insurance)

3)  การประกันภัยรถยนต์ (Motor Insurance)

การรับประกันภัยรถยนต์ ให้ความคุ้มครองความเสียหายอันเนื่องมาจากอุบัติเหตุทางรถยนต์
ซึ่งสามารถแบ่งลักษณะการประกันภัยออกเป็น 2 ประเภทคือ

• การรับประกันภัยรถยนต์ภาคบังคับ (พ.ร.บ.)
เป็นการประกันภัยภาคบังคับตามพระราชบัญญัติคุ้มครองผู้ประสบภัยจากรถ พ.ศ.2535
เพื่อรับผิดชอบต่อผู้ประสบภัย สำหรับความบาดเจ็บต่อร่างกาย ชีวิต
หรืออนามัยของบุคคลภายนอกที่อยู่นอกรถและในรถ อันเป็นผลจากอุบัติภัยจากรถ

• การรับประกันภัยรถยนต์ภาคสมัครใจ
ให้ความคุ้มครองต่อบุคคลภายนอกในส่วนที่เกินกว่าความคุ้มครองผู้ประสบภัยจากรถยนต์ (พ.ร.บ.)
แบ่งความคุ้มครองเป็นประเภทหนึ่งประเภทสอง และประเภทสาม

นอกจากนี้ การรับประกันรถยนต์แบบของกรมธรรม์สามารถแบ่งออกเป็น 2 แบบ คือ

  • กรมธรรม์แบบไม่ระบุชื่อผู้ขับขี่

เป็นกรมธรรม์แบบเดิมที่ไม่ต้องระบุว่าใครเป็นผู้ขับขี่
คนใดก็ได้ที่ผู้เอาประกันภัยยินยอมให้ขับขี่รถเสมือนหนึ่งเป็นผู้เอาประกันภัยภายใต้หลักเกณฑ์เงื่อนไขที่ปรากฏในกรมธรรม์

  • กรมธรรม์แบบระบุชื่อผู้ขับขี่

เป็นกรมธรรม์แบบใหม่เพื่อเพิ่มทางเลือกให้แก่ผู้เอาประกันภัยที่มีความเสี่ยงภัยต่ำ
โดยจะนำอายุผู้ขับขี่มาเป็นองค์ประกอบในการกำหนดอัตราเบี้ยประกันภัย
และคุ้มครองผู้ขับขี่รถตามที่ระบุไว้ในกรมธรรม์ กรณีบุคคลที่มิได้ระบุชื่อมาขับขี่ก็ได้รับความคุ้มครอง
แต่ผู้เอาประกันภัยต้องร่วมรับผิดต่อค่าเสียหายที่เกิดขึ้นของอุบัติเหตุแต่ละครั้งด้วย
กรมธรรม์แบบนี้ผู้เอาประกันภัยต้องเป็นบุคคลธรรมดาที่ใช้รถส่วนบุคคล
และสามารถระบุชื่อผู้ขับขี่ได้ไม่เกิน 2 คน
โดยจะได้รับส่วนลดค่าเบี้ยประกันภัยตามช่วงอายุของผู้ขับขี่

4)  การประกันภัยเบ็ดเตล็ด (Miscellaneous Insurance)

การประกันภัยเบ็ดเตล็ดเป็นการรับประกันวินาศภัยที่ให้ความคุ้มครองต่อความสูญเสียหรือความเสียหายอันเนื่องจากภัยอื่น
ๆ ที่อยู่นอกเหนือความคุ้มครองของการประกันอัคคีภัย
การประกันภัยทางทะเลและขนส่งและการประกันภัยรถยนต์
ซึ่งเป็นการประกันความเสียหายที่เกิดกับบุคคลหรือทรัพย์สินในกรณีต่าง ๆ

(2) ตลาดและภาวะการแข่งขัน

(ก) นโยบายและลักษณะการตลาดของผลิตภัณฑ์และบริการที่สำคัญ

ลักษณะลูกค้า

กลุ่มลูกค้าหลักของบริษัทธนชาติประกันภัยเป็นสัดส่วนร้อยละ 90
ของจำนวนลูกค้าทั้งหมดหรือของเบี้ยประกันโดยรวมของบริษัท คือ
ลูกค้ารายย่อยที่เป็นลูกค้าสินเชื่อของบริษัทเงินทุน ธนชาติ จำกัด (มหาชน)
มีทุนประกันทรัพย์สินอยู่ในช่วงไม่เกิน 5 ล้านบาท มีการทำประกันภัยหลัก 2 ประเภทคือ
การประกันรถยนต์ส่วนบุคคล และการประกันอัคคีภัยสำหรับบ้านอยู่อาศัย

ในส่วนของกลุ่มลูกค้าที่มีทุนประกันของทรัพย์สินเอาประกันขนาดใหญ่นั้น ได้แก่ ลูกค้ากลุ่มสถาบัน
องค์กรเอกชนที่ดำเนินธุรกิจในหลากหลายลักษณะ ได้แก่ คอนโดมิเนียม อาคารสำนักงาน
โกดังสินค้า ตลอดจน ศูนย์การค้าและห้างสรรพสินค้า
ซึ่งส่วนใหญ่จะเป็นการประกันภัยความเสี่ยงภัยทุกชนิด รวมถึง การประกันภัยเบ็ดเตล็ดอื่นๆ
ในช่วงเวลา 3 ปีที่ผ่านมา
บริษัทดำเนินการให้บริการรับประกันภัยเฉพาะแก่ลูกค้าภายในประเทศเท่านั้น

(ข) ภาวะการแข่งขันในอุตสาหรรม

-   กรมการประกันภัยอนุญาตให้บริษัทประกันวินาศภัยจ่ายค่านายหน้าได้ไม่เกิน 12%
    จากการจำหน่าย พ.ร.บ. (การประกันภัยรถยนต์ภาคบังคับ)
    ทำให้ภาวะการแข่งขันการจำหน่าย พ.ร.บ. ในจังหวัดใหญ่ๆ มีความรุนแรงมากขึ้น
    เนื่องจากบริษัทประกันวินาศภัยชักจูงให้ผู้นำองค์กรท้องถิ่นมีส่วนร่วมในการกระตุ้นให้เจ้าของรถยนต์ในพื้นที่มีประกันภัยบุคคลที่
    3 โดยเสนอค่านายหน้าให้มากกว่าที่กำหนด
    ส่งผลให้การแข่งขันในตลาดประกันภัยรถยนต์ในภูมิภาคมีความรุนแรงมากขึ้น

-   การยกร่าง พ.ร.บ.ประกันวินาศภัยในเรื่องการเพิ่มเงินกองทุนประกันวินาศภัยเป็น 300
    ล้านบาท ทำให้บริษัทประกันภัยต่างชาติถือหุ้นในบริษัทประกันภัยของไทยได้มากขึ้น
    ส่งผลให้ภาวะการแข่งขันกับบริษัทประกันภัยต่างชาติรุนแรงขึ้น
    เนื่องจากบริษัทประกันภัยที่มีต่างชาติถือหุ้นจะได้เปรียบในเรื่องเทคโนโลยี
    ความชำนาญในธุรกิจ การเสนอผลิตภัณฑ์ใหม่ๆ และเงินทุนที่มีจำนวนมากกว่า
    กระทรวงพาณิชย์จึงพยายามผลักดันให้มีการควบรวมกิจการระหว่างบริษัทไทยด้วยกันเอง
    โดยปัจจุบันอยู่ระหว่างการพิจารณาแก้ไขกฎหมายให้เอื้อประโยชน์ต่อการควบรวมกิจการมากขึ้น

-   กรมการประกันภัยมีนโยบายปรับปรุงการคำนวณเงินกองทุนของบริษัทประกันภัย
    โดยจะไม่ให้นำอสังหาริมทรัพย์ของบริษัทประกันภัยมาคำนวณเป็นเงินกองทุนของบริษัท ดังนั้น
    บริษัทประกันภัยที่ถือครองอสังหาริมทรัพย์จำนวนมากอาจมีเงินกองทุนลดลง
    ซึ่งจะกระทบการขยายตัวทางธุรกิจและการรับการเสี่ยงภัยไว้เอง (Retention)
    ทำให้บริษัทประกันภัยอาจต้องเพิ่มทุนหรือหาผู้ร่วมทุน
    ซึ่งคาดว่านโยบายการเปลี่ยนวิธีคำนวณเงินกองทุนจะเริ่มใช้ตั้งแต่ 1 ม.ค. 2546 เป็นต้นไป

เปรียบเทียบส่วนแบ่งตลาดเบี้ยประกันภัยรับโดยตรงของบริษัทประกันวินาศภัย

  หน่วย: ล้านบาท

  ------- ------------------------------------ ------------ --------------
  ปี 2543                                                    

  อันดับ    บริษัท                                 เบี้ยรับตรง     ส่วนแบ่งตลาด

  1       บริษัท วิริยะประกันภัย จำกัด                6,783        13.94%

  2       บริษัท กรุงเทพประกันภัย จำกัด              3,748        7.70%

  3       บริษัท ทิพยประกันภัย จำกัด                 3,423        7.03%

  4       บริษัท สินมั่นคงประกันภัย จำกัด              2,016        4.14%

  5       บริษัท คุ้มภัยประกันภัย จำกัด                1,773        3.64%

  6       บริษัท ซีจียูประกันภัย จำกัด                 1,521        3.12%

  7       บริษัท สัมพันธ์ประกันภัย จำกัด               1,432        2.94%

  8       บริษัท นิวแฮมพ์เชอร์ประกันภัย จำกัด          1,401        2.88%

  9       บริษัท อาคเนย์ประกันภัย จำกัด              1,327        2.73%

  10      บริษัท ลิเบอร์ตี้ประกันภัย จำกัด              1,319        2.71%

                                                            

  45      บริษัท ธนชาติประกันภัย จำกัด               240          0.49%

                                                            

          รวม 75 บริษัท                          48,664       100.00%
  ------- ------------------------------------ ------------ --------------

ที่มา: กรมการประกันภัย กระทรวงพาณิชย์ และสมาคมประกันวินาศภัย

 

สถานภาพและศักยภาพในการแข่งขัน

  หน่วย: ล้านบาท

+------------------------------------+----------+----------+----------+
|                                    | 2541     | 2542     | 2543     |
+------------------------------------+----------+----------+----------+
| เบี้ยประกันภัยรับตรงของอุตสาหกรรม        | 48,475   | 45,869   | 48,664   |
+------------------------------------+----------+----------+----------+
| อัตราการเติบโตของอุตสาหกรรม           | -17.78%  | -5.38%   | 6.09%    |
+------------------------------------+----------+----------+----------+
| เบี้ยประกันภัยรับตรงของธนชาติประกันภัย     | 38       | 86       | 240      |
+------------------------------------+----------+----------+----------+
| ส่วนแบ่งตลาดของธนชาติประกันภัย          | 0.08%    | 0.19%    | 0.49%    |
+------------------------------------+----------+----------+----------+
| อันดับของธนชาติประกันภัย                | 71       | 59       | 45       |
+------------------------------------+----------+----------+----------+

ที่มา: กรมการประกันภัย กระทรวงพาณิชย์ และบมจ.ไทยรับประกันภัยต่อ

 การจัดหาผลิตภัณฑ์หรือบริการ

  (ก) แหล่งที่มาของเงินทุน

- นโยบายการจัดหาเงินทุน

  ในปีที่ผ่านมาไม่มีนโยบายในการจัดหาเงินทุนเพิ่มเติม

(2) การให้กู้ยืม

-   นโยบายการให้กู้ยืม

 ในปีที่ผ่านมาไม่มีนโยบายในการให้กู้ยืม

-   การบริหารความเสี่ยงจากการให้กู้ยืม

    เนื่องจากไม่มีนโยบายการให้กู้ จึงไม่ได้กำหนดนโยบายการบริหารความเสี่ยงจากการ ให้กู้ยืม

(3) เงินลงทุน

-   นโยบายเกี่ยวกับเงินลงทุนในหลักทรัพย์

  บริษัทได้กำหนดนโยบายเกี่ยวกับการลงทุนในหลักทรัพย์ดังนี้

1.  ลงทุนภายใต้ขอบเขตการลงทุนใน พรบ และระเบียบข้อบังคับที่เกี่ยวข้อง

2.  คำนึงถึงความมั่นคงของหลักทรัพย์ที่ลงทุน

3.  ได้รับผลตอบแทนในระดับที่ยอมรับได้

4.  มีการบริหารความเสี่ยงอย่างเหมาะสม

-   การบริหารความเสี่ยงจากการลงทุน

เพื่อป้องกันความเสี่ยงที่เกิดขึ้นจากการลงทุน
บริษัทจึงได้บริหารความเสี่ยงจากการลงทุนโดยกระจายการลงทุนไปในหลักทรัพย์ประเภทต่าง ๆ
เช่น พันธบัตรรัฐบาล พันธบัตรรัฐวิสาหกิจ
ซึ่งบริษัทจะเน้นลงทุนในพันธบัตรที่มีระยะเวลาครบกำหนดในระยะสั้น
เพื่อป้องกันความเสี่ยงจากอัตราดอกเบี้ยที่เปลี่ยนแปลง นอกจากนั้นยังคงกระจาย การลงทุนไปใน
ตั๋วเงินคลัง หุ้นกู้ หน่วยลงทุนและหุ้นสามัญ ซึ่งหุ้นสามัญจะเลือกลงทุนในหุ้นที่มีปัจจัยพื้นฐานดี
โดยจะลงทุนในสัดส่วนไม่เกิน 20 % ของมูลค่าเงินลงทุน

  (ง) การจัดหาเงินทุนหรือให้กู้ยืมผ่านบุคคลที่เกี่ยวข้องกับผู้บริหารหรือผู้ถือหุ้นรายใหญ่

  - ไม่มีรายการดังกล่าว -

(จ) ความสามารถในการดำรงอัตราส่วนตามประเภทธุรกิจ

บริษัทกำหนดนโยบายในการรับประกันภัยทุกประเภทแบบรัดกุม
รวมถึงกำหนดมาตรการในการบริหารความเสี่ยงภัยด้วยกลไกการประกันภัยต่อ ทั้งแบบสัญญา
และแบบเฉพาะราย เพื่อควบคุมรักษาระดับสินไหมทดแทน ( Loss
Ratio)ให้อยู่ในเกณฑ์ต่ำกว่าค่าเฉลี่ยของอุตสาหกรรมในทุกประเภทของการรับประกันภัย

(8) สภาพคล่อง

    บริษัทมีการบริหารสภาพคล่องโดยการจัดการลงทุนในตั๋วสัญญาใช้เงินแบบเผื่อเรียก
    และแบบมีกำหนดระยะเวลา โดยให้มีระยะเวลาในการครบกำหนดตั๋วทุกเดือน
    รวมถึงขออนุมัติวงเงินเบิกเกินบัญชี
    ของธนาคารพาณิชย์เพื่อเตรียมสำหรับความต้องการใช้เงินในระยะสั้น

ธุรกิจจัดการการลงทุน

บริษัทหลักทรัพย์จัดการกองทุนรวม ธนชาติ จำกัด

1.  ลักษณะการให้บริการ

บริษัทหลักทรัพย์จัดการกองทุนรวม ธนชาติ จำกัด (บลจ.ธนชาติ)
ได้รับใบอนุญาตจัดการลงทุนและจัดการกองทุนส่วนบุคคลจากกระทรวงการคลัง ตั้งแต่วันที่ 20
มีนาคม 2535 และ วันที่ 15 มีนาคม 2540 ตามลำดับ

บลจ.ธนชาติ สามารถให้บริการแก่ลูกค้าได้ทั้งลูกค้าประเภทบุคคลและคณะบุคคล
ทั้งนี้การให้บริการดังกล่าวจะต้องดำเนินงานภายใต้การกำกับดูแลและอนุญาต
โดยสำนักงานคณะกรรมการกำกับหลักทรัพย์และตลาดหลักทรัพย์ (สำนักงาน ก.ล.ต.) เท่านั้น
ปัจจุบัน บลจ.ธนชาติ สามารถให้บริการได้ดังนี้

1.  จัดการกองทุนรวม ทั้งประเภทกองทุนรวมตราสารแห่งทุน กองทุนรวมตราสารแห่งหนี้
    และกองทุนรวมประเภทต่าง ๆ ที่ สำนักงาน ก.ล.ต. อนุญาตให้ดำเนินการ

2.  จัดการกองทุนส่วนบุคคล

3.  จัดการกองทุนสำรองเลี้ยงชีพ

4.  ให้บริการด้านนายทะเบียนของผู้ถือหน่วยลงทุนของ กองทุนที่อยู่ภายใต้การจัดการของ
    บลจ.ธนชาติ

5.  ให้บริการด้านเป็นผู้ชำระบัญชีของกองทุนรวมที่อยู่ภายใต้การจัดการของ บลจ.ธนชาติ

6.  ให้บริการติดต่อหรือประสานงานกับสถาบันการเงินที่ลูกค้าให้ใช้บริการทางการเงินในด้านบัญชีเงินฝาก
    ด้านบัญชีบัตรเครดิต และด้านการแลกเปลี่ยนเงินตราต่างประเทศ

7.  ให้บริการด้านการให้คำปรึกษาหรือให้บริการข้อมูลแก่ลูกค้าที่เกี่ยวกับผู้ให้บริการ
    หรือบริการทางการเงินการธนาคารของสถาบันการเงินหรือบริษัททั่วไป
    รวมทั้งการหาลูกค้าให้แก่สถาบันการเงินหรือดังกล่าว

8.  ให้บริการด้านการให้คำปรึกษาหรือให้บริการด้านงานสนับสนุนแก่บริษัทหลักทรัพย์อื่นและบริษัททั่วไป
    อันได้แก่ งานปฏิบัติการ(back office) งานธุรการ งานเทคโนโลยีสารสนเทศ
    งานทรัพยากรบุคคล งานตรวจสอบภายใน งานกำกับดูแลการปฏิบัติงาน(compliance)
    หรืองานสนับสนุนทีมีลักษณะคล้ายคลึงกับงานดังกล่าว

9.  ให้บริการโฆษณาประชาสัมพันธ์ในระบบอินเตอร์เน็ตของบริษัท

  1.10ให้บริการเป็นตัวแทนในการเข้าร่วมประมูลหรือจัดประมูลทรัพย์สินที่มิใช่หลักทรัพย์

2. ภาวะการแข่งขัน

ปัจจุบันมีบริษัทจัดการที่ได้รับอนุญาตจากกระทรวงการคลังทั้งสิ้น 14 บริษัท
โดยบริษัทจัดการที่มีมูลค่าทรัพย์สินสุทธิภายใต้การจัดการ 5 อันดับแรก ได้แก่ บลจ.ทหารไทย
บลจ.อยุธยาจาร์ดีน บลจ.กสิกรไทย บลจ.ธนชาติ และ บลจ.ไทยพาณิชย์ ตามลำดับ
โดยมีส่วนแบ่งตลาดในกองทุนรวมที่เสนอขายแก่ประชาชนทั่วไป (Public Mutual Fund)
รวมกันคิดเป็นร้อยละ 73 ของมูลทรัพย์สินสุทธิทั้งหมดของทั้งอุตสาหกรรม

การแข่งขันในธุรกิจกองทุนรวมเน้นที่ลักษณะและประเภทของกองทุนรวม (Products)
ที่จัดตั้งหรือจัดจำหน่าย และช่องทางการจัดจำหน่าย (Place)
โดยมีการปรับนโยบายการลงทุนตามโอกาสการลงทุนในตลาดเงินและตลาดทุน
ปัจจุบันมีการแข่งขันสูงในกองทุนตราสารหนี้
โดยเน้นรูปแบบกองทุนที่ตรงตามความต้องการและสร้างโอกาสในการได้รับผลตอบแทนที่สูงขึ้นในลักษณะต่าง
ๆ ให้แก่ผู้สนใจลงทุนและผู้มีเงินออม

ในด้านการเพิ่มช่องทางการจัดจำหน่าย บริษัทจัดการต่าง ๆ
ได้ปรับปรุงช่องทางการจำหน่ายหน่วยลงทุนให้กว้างขวางและมีคุณภาพมากขึ้น
ทั้งในด้านการให้ความรู้ความเข้าใจแก่ตัวแทนฯ และการปรับปรุงระบบการซื้อขาย การชำระเงิน
เช่น ผ่านระบบโทรสาร หรือระบบอีเลคโทรนิคส์ เป็นต้น
ทั้งนี้เพื่อเพิ่มความสะดวกและช่องทางในการติดต่อให้กับผู้ลงทุน
รวมทั้งการโฆษณาประชาสัมพันธ์อย่างกว้างขวาง
และต่อเนื่องเพื่อเพิ่มการรับรู้ของประชาชนเกี่ยวกับกองทุนรวมเพื่อขยายกลุ่มผู้ลงทุนให้ กว้างขึ้น

ด้านการจัดตั้งกองทุนลักษณะใหม่ ๆ
ทางการมีนโยบายที่ชัดเจนในการเพิ่มประเภทของกองทุนที่หลากหลายขึ้น เช่น
กองทุนรวมเพื่อการเลี้ยงชีพ กองทุนรวมมีประกัน และกองทุนรวมตลาดเงิน เป็นต้น
ซึ่งคาดว่าในอนาคตอันใกล้นี้ บริษัทจัดการต่าง ๆ จะเริ่มทยอยเสนอขายกองทุนใหม่ ๆ ให้แก่
ผู้สนใจลงทุน

3. ส่วนแบ่งทางการตลาด

3.1 บริษัทที่ดำเนินธุรกิจจัดการกองทุนรวม จำนวน 14 บริษัท มีกองทุนรวมทั้งสิ้น 186 กองทุน
โดยมีมูลค่าทรัพย์สินสุทธิ ภายใต้การจัดการทั้งสิ้น จำนวน 139,248 ล้านบาท และมี
บริษัทหลักทรัพย์จัดการกองทุนรวม ทหารไทย จำกัด เป็นผู้นำทางการตลาดในส่วนนี้

ณ วันที่ 27 กรกฎาคม 2544 บลจ.ธนชาติ
มีมูลค่าทรัพย์สินสุทธิของกองทุนรวมที่เสนอขายประชาชนทั่วไป (Public Mutual Fund)
ภายใต้การจัดการทั้งสิ้น 12,050.14 ล้านบาท มีส่วนแบ่งตลาดร้อยละ 9 โดยเป็นลำดับที่ 4
ในผู้ประกอบการทั้งหมด

3.2 บริษัทที่ดำเนินธุรกิจจัดการกองทุนส่วนบุคคล จำนวน 13 บริษัท มีกองทุนส่วนบุคคลทั้งสิ้น
จำนวน 1,386 กองทุน โดยมีมูลค่าทรัพย์สินสุทธิ 58,294 ล้านบาท และมีบริษัทหลักทรัพย์ เมอร์ริล
ลินซ์ ภัทร จำกัด เป็นผู้นำทางการตลาดในส่วนนี้ (ข้อมูล ณ วันที่ 30 พฤศจิกายน 2543)

ณ วันที่ 31 พฤษภาคม 2544 บลจ.ธนชาติ
มีมูลค่าทรัพย์สินสุทธิของกองทุนส่วนบุคคลภายใต้การจัดการทั้งสิ้น 389.2 ล้านบาท
มีส่วนแบ่งตลาดร้อยละ 0.57 โดยเป็นลำดับที่ 10 ในผู้ประกอบการทั้งหมด

3.3 บริษัทที่ดำเนินธุรกิจจัดการกองทุนสำรองเลี้ยงชีพ จำนวน 20 บริษัท
และมีกองทุนสำรองเลี้ยงชีพรวม จำนวน 743 กองทุน โดยมีมูลค่าทรัพย์สินสุทธิ ทั้งสิ้น จำนวน
198,283 ล้านบาท และมีบริษัทหลักทรัพย์ ทิสโก้ จำกัด (มหาชน) เป็นผู้นำทางการตลาดในส่วนนี้

ณ วันที่ 31 พฤษภาคม 2544 บลจ.ธนชาติ
มีมูลค่าทรัพย์สินสุทธิของกองทุนสำรองเลี้ยงชีพภายใต้การจัดการทั้งสิ้น 991.54 ล้านบาท
มีส่วนแบ่งตลาดร้อยละ 0.47 โดย โดยเป็นลำดับที่ 15 ในผู้ประกอบการทั้งหมด

4. กองทุนภายใต้การจัดการ

ณ วันที่ วันที่ 27 กรกฏาคม 2544 บลจ.ธนชาติ มีกองทุนรวมที่เสนอขายประชาชนทั่วไป (Public
Mutual Fund) ภายใต้การจัดการทั้งสิ้น 26 กองทุน รวมมูลค่าทรัพย์สินสุทธิทั้งสิ้น 12,050.14
ล้านบาท

โดยแบ่งออกตามประเภทและนโยบายในการลงทุนได้ดังนี้ คือ

กองทุนรวมที่มีนโยบายลงทุนในตราสารทุน (Equity Fund)

กองทุนปิด จำนวน 3 กองทุน รวมมูลค่าทรัพย์สินสุทธิ 1,288.99 ล้านบาท

กองทุนเปิด จำนวน 5 กองทุน รวมมูลค่าทรัพย์สินสุทธิ 1,659.46 ล้านบาท

กองทุนรวมที่มีนโยบายลงทุนในตราสารหนี้ (Fixed Income Fund)

กองทุนปิด จำนวน 1 กองทุน รวมมูลค่าทรัพย์สินสุทธิ 279.25 ล้านบาท

กองทุนเปิด จำนวน 11 กองทุน รวมมูลค่าทรัพย์สินสุทธิ 5,799.61 ล้านบาท

กองทุนรวมที่มีนโยบายลงทุนผสมระหว่างตราสารทุนและตราสารหนี้ (Balanced or Flexible
Fund)

กองทุนเปิด จำนวน 6 กองทุน รวมมูลค่าทรัพย์สินสุทธิ 3,022.83 ล้านบาท

บลจ.ธนชาติ มีกองทุนรวมเพื่อแก้ไขปัญหาสถาบันการเงิน 1 กองทุน มีมูลค่าทรัพย์สินสุทธิ
1,164.09 ล้านบาท (ณ วันที่ 29 มิถุนายน 2544) กองทุนส่วนบุคคล (Private Fund)
ภายใต้การจัดการทั้งสิ้น 48 กองทุน รวมมูลค่าทรัพย์สินสุทธิทั้งสิ้น 389.2 ล้านบาท (ณ วันที่ 31
พฤษภาคม 2544) และ กองทุนสำรองเลี้ยงชีพ (Provident Fund) ภายใต้การจัดการทั้งสิ้น 24
กองทุน รวมมูลค่าทรัพย์สินสุทธิทั้งสิ้น 991.54 ล้านบาท (ณ วันที่ 31 พฤษภาคม 2544)

5. กลยุทธ์การแข่งขันในภาพรวม

บลจ.ธนชาติ กำหนดกลยุทธ์ทางการตลาดและกลยุทธ์การจัดการลงทุนในเชิงรุก
ตลอดจนพยายามสร้างผลิตภัณฑ์หรือบริการ
ที่สามารถตอบสนองความต้องการของลูกค้าให้ได้รวดเร็วและมีคุณภาพ เนื่องจาก บลจ.ธนชาติ
มีจุดแข็งในการประกอบธุรกิจ โดยมีผู้ถือหุ้นที่เป็นสถาบันการเงินชั้นนำของประเทศจำนวน 2 แห่ง
ทั้งภาครัฐและภาคเอกชนที่มีการให้บริการทางการเงินที่ครบวงจร ตลอดจน บลจ.ธนชาติ
เป็นบริษัทที่ผ่านการคัดเลือกคุณสมบัติอย่างเข้มงวด จากการพิจารณาจากธนาคารแห่งประเทศไทย
จำนวนหนึ่งในเจ็ดบริษัทแรกที่ให้ได้รับใบอนุญาตจัดการลงทุนจากกระทรวงการคลัง

6. กลุ่มลูกค้าเป้าหมาย

บลจ.ธนชาติ กำหนดกลุ่มลูกค้าเป้าหมายแตกต่างกันในแต่ละธุรกิจ ดังนี้

6.1 ธุรกิจจัดการกองทุนรวม ลูกค้าหรือผู้ถือหน่วยลงทุนของกองทุนรวม จำนวน 106,877 ราย
ประกอบด้วยผู้ถือหน่วยลงทุนทั้งบุคคลและนิติบุคคลตลอดจนผู้ถือหน่วยลงทุนที่มีภูมิลำเนากระจาย
ไปทั่วทุกจังหวัดของประเทศไทย

6.2 ธุรกิจจัดการกองทุนส่วนบุคคล ลูกค้ากลุ่มเป้าหมายแบ่งแยกตามประเภทของลูกค้า ดังนี้

บุคคลธรรมดา จำนวนเงินตั้งแต่ 1 ล้านบาทขึ้นไป

คณะบุคคล จำนวนเงินตั้งแต่ 10 ล้านบาทขึ้นไป

6.3 ธุรกิจจัดการกองทุนสำรองเลี้ยงชีพ ปัจจุบัน บลจ.ธนชาติ
มิได้กำหนดวงเงินในการจัดการกองทุนสำรองเลี้ยงชีพแต่อย่างใด เนื่องจาก บลจ.ธนชาติ
มีศักยภาพที่จะให้บริการแก่ลูกค้าทั้งในลักษณะกองทุนรวมที่สามารถให้กองทุนสำรองเลี้ยงชีพหลาย ๆ
แห่งมารวมกันในด้านการจัดการลงทุนได้ และกองทุนเดี่ยวของแต่ละกองทุนสำรองเลี้ยงชีพ
ที่สามารถตอบสนองความต้องการของคณะกรรมการกองทุนสำรองเลี้ยงชีพได้ทุกแห่ง

โครงสร้างช่องทางการจัดจำหน่ายหน่วยลงทุนของ บลจ.ธนชาติ แบ่งออกเป็น 2 ช่องทางหลัก ได้แก่

1. การขายตรงผ่านฝ่ายการตลาดของ บลจ.ธนชาติ

ปัจจุบัน บลจ.ธนชาติ ใช้ระบบเจ้าหน้าที่การตลาด ซึ่งเป็นพนักงานประจำของบริษัท
เป็นผู้จำหน่ายหน่วยลงทุนของกองทุนภายใต้การจัดการ
โดยทุกคนผ่านการอบรมและการทดสอบหลักสูตรผู้วางแผนการลงทุน จัดโดยสมาคมบริษัทจัดการลงทุน
ร่วมกับสถาบันการศึกษาของรัฐ เช่น จุฬาลงกรณ์มหาวิทยาลัย และมหาวิทยาลัยธรรมศาสตร์

2. การขายผ่านตัวแทนสนับสนุนการขายและรับซื้อคืนหน่วยลงทุน

เพื่อเพิ่มช่องทางการจำหน่าย บลจ.ธนชาติ
ได้แต่งตั้งบริษัทหลักทรัพย์เป็นตัวแทนขายและรับซื้อคืนหน่วยลงทุนของกองทุนเปิดตราสารหนี้ภายใต้การจัดการซึ่งจัดตั้งขึ้นในช่วงปี
2541-2544

ปัจจุบัน บลจ.ธนชาติ แต่งตั้งบริษัทเงินทุน บริษัทหลักทรัพย์และธนาคาร ดังมีรายชื่อต่อไปนี้
เพื่อทำหน้าที่ตัวแทนขายและรับซื้อคืนหน่วยลงทุน
และ/หรือตัวแทนสนับสนุนการขายหน่วยลงทุนของกองทุนเปิดตราสารหนี้ภายใต้การจัดการ ได้แก่

1.  บริษัทหลักทรัพย์ ธนชาติ จำกัด

2.  บริษัทหลักทรัพย์ ยูไนเต็ด จำกัด (มหาชน)

3.  บริษัทหลักทรัพย์ ซีมิโก้ จำกัด (มหาชน)

4.  บริษัทหลักทรัพย์ กิมเอ็ง (ประเทศไทย) จำกัด

5.  บริษัทหลักทรัพย์ แอสเซทพลัส จำกัด

6.  บริษัทหลักทรัพย์ เมอร์ริล ลินซ์ ภัทร จำกัด

7.  บริษัทหลักทรัพย์ กรุงศรีอยุธยา จำกัด

8.  บริษัทหลักทรัพย์ เอกธำรง เคจีไอ จำกัด (มหาชน)

9.  บริษัทหลักทรัพย์ ยูโอบี (ประเทศไทย) จำกัด

10. ธนาคารออมสิน

11. บริษัทหลักทรัพย์ ไทยธนกิจ จำกัด

12. บริษัทเงินทุน เอกชาติ จำกัด (มหาชน)

13. บริษัทเงินทุน ธนชาติ จำกัด (มหาชน)

7. การจัดหาผลิตภัณฑ์และบริการ

7.1 แหล่งที่มาของเงินทุน

บลจ.ธนชาติ มีแหล่งที่มาของเงินทุนจากสองแห่ง คือ
จากทุนของบริษัทที่ได้รับจากการจดทะเบียนหุ้นสามัญ
และจากกำไรสะสมที่เพิ่มมากขึ้นจากการประกอบกิจการเท่านั้น เนื่องจาก สำนักงาน ก.ล.ต.
กำหนดห้ามมิให้ธุรกิจจัดการกองทุนรวม กู้ยืมเงินโดยเด็ดขาด
เนื่องจากอาจทำให้บริษัทที่ดำเนินธุรกิจจัดการลงทุน
ไม่มีความเป็นอิสระเพียงพอต่อการดูแลทรัพย์สินหรือเงินลงทุนของประชาชนโดยทั่วไป

7.2 แหล่งที่มาของสินทรัพย์ให้เช่า

เนื่องจากธุรกิจจัดการลงทุนเป็นธุรกิจที่ถูกกำกับดูแลอย่างเข้มงวดจาก สำนักงาน ก.ล.ต. ดังนั้น
บลจ.ธนชาติ จึงไม่สามารถประกอบธุรกิจให้เช่าทรัพย์สินได้

ธุรกิจบริหารสินทรัพย์ด้อยคุณภาพ

บริษัทบริหารสินทรัพย์ แม๊กซ์ จำกัด

ลักษณะการบริการ

1. ประกอบกิจการรับซื้อ หรือรับโอนสินทรัพย์ด้อยคุณภาพของสถาบันการเงิน
รวมทั้งหลักประกันของสินทรัพย์นั้น เพื่อนำมาบริหารหรือจำหน่ายจ่ายโอนต่อไป
รวมทั้งประกอบกิจการอื่นๆ ที่เกี่ยวเนื่องตามที่ได้รับอนุญาตไว้ในประกาศกระทรวงการคลัง
หรือกฎหมายว่าด้วยบริษัทบริหารสินทรัพย์ หรือกฎหมายอื่นที่เกี่ยวข้อง
และให้มีอำนาจว่าจ้างหรือแต่งตั้งผู้เชี่ยวชาญในการบริหารสินทรัพย์มาดำเนินการในการบริหารสินทรัพย์
หรือกระทำการอื่นใดเพื่อประโยชน์ในการบริหารสินทรัพย์ที่รับโอนมาไม่ว่าทั้งหมดหรือบางส่วน

2. ประกอบกิจการใดๆ ในการบริหารและฟื้นฟู
ลูกหนี้ที่รับซื้อหรือรับโอนมาให้สามารถดำเนินกิจการต่อไปได้ และมีความสามารถในการชำระหนี้
เช่น การให้กู้ยืมเงิน การปรับปรุงโครงสร้างหนี้ หรือ การประนอมหนี้
การประนีประนอมยอมความกับลูกหนี้ การถือหุ้นในกิจการที่ได้มาจากการชำระหนี้ของลูกหนี้
การรับชำระหนี้ด้วยการแปลงหนี้เป็นทุน หรือดำเนินการยื่นคำร้องขอฟื้นฟูกิจการของลูกหนี้

3.
กระทำการทั้งปวงที่เกี่ยวกับหรือเกี่ยวเนื่องในการบริหารหรือฟื้นฟูลูกหนี้ให้สำเร็จตามวัตถุประสงค์
เช่น การให้เช่า ให้เช่าซื้อ ขายลูกหนี้
ตลอดจนพัฒนาอสังหาริมทรัพย์ที่ได้รับซื้อหรือรับโอนมาและที่ได้รับจากการชำระหนี้ ทั้งนี้
โดยมีเงื่อนไขว่า
การพัฒนาอสังหาริมทรัพย์ดังกล่าวต้องเป็นการนำอสังหาริมทรัพย์ที่ก่อสร้างค้างไว้ไปพัฒนาต่อให้เสร็จสิ้นเท่านั้น
ไม่รวมถึงการนำที่ดินเปล่าไปพัฒนา

4. นำอสังหาริมทรัพย์รอการขายไปร่วมลงทุนกับผู้ลงทุนรายอื่น หรือบริษัทอื่น
ตามประกาศของธนาคารแห่งประเทศไทย

ทั้งนี้
บริษัทได้รับอนุญาตจากธนาคารแห่งประเทศไทยในการประกอบธุรกิจเป็นบริษัทบริหารสินทรัพย์ตามพระราชกำหนดบริษัทบริหารสินทรัพย์
พ.ศ.2541 แล้ว ปรากฏตามใบทะเบียนบริษัทบริหารสินทรัพย์ ฉบับที่ 006/2543 เมื่อวันที่ 25
สิงหาคม 2543

กลุ่มลูกค้าเป้าหมาย

บริษัทกำหนดกลุ่มลูกหนี้ที่บริษัทมีโอกาสรับชำระหนี้ค่อนข้างสูงดังต่อไปนี้

1.  ลูกหนี้ยังประกอบกิจการอยู่ และมีศักยภาพพอที่จะชำระหนี้ได้

2.  ลูกหนี้ที่มีหลักประกันคุ้มมูลหนี้มาก

3.  ลูกหนี้ที่ถูกฟ้องร้องคดีและมีคำพิพากษาแล้ว

(2) ตลาดและภาวะการแข่งขัน

(ก) นโยบายและลักษณะการตลาดของผลิตภัณฑ์และบริการที่สำคัญ เช่น

- กลยุทธ์การแข่งขัน

เนื่องจาก การบริหารสินทรัพย์ด้อยคุณภาพ ซึ่งเป็นวัตถุประสงค์และนโยบายหลักของบริษัท
ประกอบด้วยการดำเนินการที่หลากหลาย เช่น ขาย ให้เช่า
และให้ใช้ประโยชน์อย่างใดๆซึ่งทรัพย์สิน รวมทั้งการพัฒนาอสังหาริมทรัพย์
ที่บริษัทได้รับซื้อหรือรับโอนมาและที่ได้รับจากการชำระหนี้

ดังนั้น บริษัทจึงได้เตรียมการสำหรับการบริหารจัดการทรัพย์สินที่จะรับโอนมาจากลูกหนี้
ไม่ว่าจากการโอนชำระหนี้ จากการปรับปรุงโครงสร้างหนี้
หรือซื้อคืนจากการขายทอดตลาดตามคำพิพากษาของศาลจากการที่บริษัทได้ดำเนินการฟ้องร้องบังคับคดีจากลูกหนี้

การบริหารจัดการทรัพย์สินดังกล่าว ที่บริษัทกำหนดไว้เป็นเป้าหมายหลักคือ
การขายทรัพย์สินที่ได้รับโอนมา ให้แก่บุคคลภายนอกที่สนใจทั่วไป

การดำเนินการที่เป็นรูปธรรมหรือเป็นกลยุทธ์ที่บริษัทวางไว้
เพื่อให้การขายทรัพย์สินของบริษัทกระทำได้อย่างมีประสิทธิภาพ
สามารถแข่งขันกับคู่แข่งในตลาดอสังหาริมทรัพย์ ก็คือ การจัดตั้งกลุ่มสินทรัพย์รอการขาย
และว่าจ้างที่ปรึกษาพิเศษด้านสินทรัพย์รอการขายไว้เป็นการเฉพาะ เพื่อทำหน้าที่
จัดเก็บข้อมูลทรัพย์สินที่จะขายไว้อย่างละเอียด การกำหนดราคาขาย
การว่าจ้างผู้บริหารทรัพย์สินรายใหญ่ที่มีมูลค่าสูง รวมทั้งการแต่งตั้งตัวแทน
นายหน้าระดับมืออาชีพในการขายทรัพย์สินเหล่านั้น

นอกจากนี้ บริษัทยังได้ให้พนักงานของบริษัทมีส่วนร่วมโดยเป็นตัวแทนขายทรัพย์สิน
โดยได้รับค่าตอบแทนจากความสำเร็จของงานตามสมควร

ในด้านของราคา
บริษัทค่อนข้างมีข้อได้เปรียบที่สามารถกำหนดราคาได้ต่ำกว่าเมื่อเทียบกับทรัพย์สินของตัวแทนขายรายอื่น
ซึ่งเป็นที่ดึงดูดแก่ผู้ที่ให้ความสนใจ

- การจำหน่ายและช่องทางการจำหน่าย

บริษัทได้วางนโยบายการจำหน่ายทรัพย์สินที่บริษัทรับโอนมาจากลูกหนี้ ดังนี้

1.  การแต่งตั้งตัวแทนขาย (Soleagent) ให้กับบริษัทตัวแทน นายหน้าเป็นผู้ดำเนินการ

2.  บริษัทเป็นผู้ดำเนินการขายเองโดยกลุ่มสินทรัพย์รอการขาย

3.  พนักงานของบริษัทร่วมขายทรัพย์สิน

4.  บุคคลผู้ให้ความสนใจติดต่อมายังบริษัทเพื่อเสนอซื้อด้วยตนเอง จากที่บริษัทประกาศขาย

(ข) ภาวะการแข่งขัน

- สภาพการแข่งขันในอุตสาหกรรม

- จำนวนคู่แข่งขันโดยประมาณ

- ขนาดของบริษัทเมื่อเทียบกับคู่แข่งขัน

- สถานภาพและศักยภาพการแข่งขัน

โดยเหตุที่บริษัทได้รับโอนสินทรัพย์ด้อยคุณภาพจากธนาคารดีบีเอส ไทยทนุ จำกัด (มหาชน)
โดยวิธีการประมูล เมื่อปี 2543 ดังนั้น ภาวะการแข่งขันการซื้อสินทรัพย์ด้อยคุณภาพจากคู่แข่งขันอื่นๆ
จึงยุติแล้ว ภายหลังจากการรับโอนสินทรัพย์ของบริษัท

 ดังนั้น บริษัทจึงไม่มีข้อมูลในเรื่องนี้ และบริษัทยังไม่มีนโยบายที่เข้าประมูลซื้อสินทรัพย์ด้อยคุณภาพจากสถาบันการเงินอื่นใดอีก

บริษัทบริหารสินทรัพย์ เอ็น เอฟ เอส จำกัด

ลักษณะการบริการ 

1. ประกอบกิจการรับซื้อ หรือรับโอนสินทรัพย์ด้อยคุณภาพของสถาบันการเงิน
รวมทั้งหลักประกันของสินทรัพย์นั้น เพื่อนำมาบริหารหรือจำหน่ายจ่ายโอนต่อไป
รวมทั้งประกอบกิจการอื่นๆ ที่เกี่ยวเนื่องตามที่ได้รับอนุญาตไว้ในประกาศกระทรวงการคลัง
หรือกฎหมายว่าด้วยบริษัทบริหารสินทรัพย์ หรือกฎหมายอื่นที่เกี่ยวข้อง
และให้มีอำนาจว่าจ้างหรือแต่งตั้งผู้เชี่ยวชาญในการบริหารสินทรัพย์มาดำเนินการในการบริหารสินทรัพย์
หรือกระทำการอื่นใดเพื่อประโยชน์ในการบริหารสินทรัพย์ที่รับโอนมาไม่ว่าทั้งหมดหรือบางส่วน

2. ประกอบกิจการใดๆ ในการบริหารและฟื้นฟู
ลูกหนี้ที่รับซื้อหรือรับโอนมาให้สามารถดำเนินกิจการต่อไปได้ และมีความสามารถในการชำระหนี้
เช่น การให้กู้ยืมเงิน การปรับปรุงโครงสร้างหนี้ หรือ การประนอมหนี้
การประนีประนอมยอมความกับลูกหนี้ การถือหุ้นในกิจการที่ได้มาจากการชำระหนี้ของลูกหนี้
การรับชำระหนี้ด้วยการแปลงหนี้เป็นทุน หรือดำเนินการยื่นคำร้องขอฟื้นฟูกิจการของลูกหนี้

3.
กระทำการทั้งปวงที่เกี่ยวกับหรือเกี่ยวเนื่องในการบริหารหรือฟื้นฟูลูกหนี้ให้สำเร็จตามวัตถุประสงค์
เช่น การให้เช่า ให้เช่าซื้อ ขายลูกหนี้
ตลอดจนพัฒนาอสังหาริมทรัพย์ที่ได้รับซื้อหรือรับโอนมาและที่ได้รับจากการชำระหนี้ ทั้งนี้
โดยมีเงื่อนไขว่า
การพัฒนาอสังหาริมทรัพย์ดังกล่าวต้องเป็นการนำอสังหาริมทรัพย์ที่ก่อสร้างค้างไว้ไปพัฒนาต่อให้เสร็จสิ้นเท่านั้น
ไม่รวมถึงการนำที่ดินเปล่าไปพัฒนา

4. นำอสังหาริมทรัพย์รอการขายไปร่วมลงทุนกับผู้ลงทุนรายอื่น หรือบริษัทอื่น
ตามประกาศของธนาคารแห่งประเทศไทย

ทั้งนี้
บริษัทได้รับอนุญาตจากธนาคารแห่งประเทศไทยในการประกอบธุรกิจเป็นบริษัทบริหารสินทรัพย์ตามพระราชกำหนดบริษัทบริหารสินทรัพย์
พ.ศ.2541 แล้ว ปรากฏตามใบทะเบียนบริษัทบริหารสินทรัพย์ ฉบับที่ 001/2543 เมื่อวันที่ 22
มีนาคม 2543

(ก) นโยบายและลักษณะการตลาดของผลิตภัณฑ์และบริการที่สำคัญ ประกอบด้วย

-   กลยุทธ์การแข่งขัน

    บริษัทไม่มีกลยุทธ์การแข่งขัน
    เนื่องจากบริษัทจะรับโอนสินทรัพย์ด้อยคุณภาพจากกลุ่มธนชาติโดยตรงเป็นหลัก
    ซึ่งสินทรัพย์ด้อยคุณภาพที่รับโอนมา ได้แก่...

1.  ลูกหนี้ด้อยคุณภาพ ประกอบด้วย

    1.  สินทรัพย์จัดชั้นสูญ

    2.  สินทรัพย์จัดชั้นสงสัยจะสูญ

    3.  สินทรัพย์จัดชั้นสงสัย

    4.  สินทรัพย์จัดชั้นต่ำกว่ามาตรฐาน

2.  ทรัพย์สินรอการขายด้อยคุณภาพ

  ซึ่งสินทรัพย์ด้อยคุณภาพที่รับโอน บริษัทจะนำมาบริหารหรือจัดการให้ได้รับชำระหนี้

-   กลุ่มลูกค้าเป้าหมาย

  บริษัทกำหนดกลุ่มลูกหนี้ที่บริษัทมีโอกาสรับชำระหนี้ค่อนข้างสูง ดังนี้

1.  ลูกหนี้ยังประกอบกิจการอยู่และมีศักยภาพพอที่จะชำระหนี้ได้

2.  ลูกหนี้ที่มีหลักประกันคุ้มมูลหนี้มาก

3.  ลูกหนี้ที่ถูกฟ้องร้องคดีและมีคำพากษาแล้ว

-   การจำหน่ายและช่องทางการจำหน่าย แบ่งเป็น 2 กรณี ดังนี้

1.  ลูกหนี้ด้อยคุณภาพ

    1.  วิเคราะห์และจัดแยกประเภทของลูกหนี้

    2.  บริษัทรับโอนสินทรัพย์ด้อยคุณภาพจากกลุ่มธนชาติเพื่อนำมาบริหาร ติดตามหนี้ค้างชำระ
        และเพื่อให้ลูกหนี้อยู่ในฐานะที่จะสามารถชำระหนี้ได้ภายในระยะเวลาที่กำหนด
        รวมไปถึงสามารถดำเนินกิจการเดิม หรือกิจการใหม่ได้ต่อไป
        หรือสมควรที่จะจำหน่ายทรัพย์สินเพื่อนำมาชำระหนี้คืน

    3.  ลูกหนี้ที่ไม่มีความสามารถชำระคืนหนี้ หรือไม่สามารถแก้ไขหนี้ได้
        จะดำเนินการตามขั้นตอนของกฎหมายเร็วดีสุด

2.  ทรัพย์สินรอการขายด้อยคุณภาพ

    1.  จัดหา Partner ร่วมลงทุนและพัฒนาทรัพย์สิน

    2.  จัดทำในรูปของ Property fund
        โดยศึกษาเลือกเฉพาะทรัพย์สินที่มีสภาพคล่องทางการตลาดที่ดี

    3.  จัดกลุ่มทรัพย์สินเป็นทรัพย์สินเกรด A,B หรือ C
        เพื่อช่วยให้ง่ายต่อการจัดการและการขาย

    4.  การจัดทำ Package ของทรัพย์สินให้มี Value Added เพิ่มขึ้น
        โดยการประสานร่วมมือกับกลุ่มบริษัทในเครือ ในรูปแบบของการประกันภัย
        การประกันชีวิต หรือการให้สินเชื่อในอัตราดอกเบี้ยต่ำ เป็นต้น

    5.  การเพิ่มช่องทางในการจัดจำหน่าย เช่น

-   ผ่านสาขา

-   ผ่านนายหน้าตัวแทน

-   จัดหาและติดต่อกับบริษัทเอกชนที่ดำเนินการจัดประมูลขายหลักทรัพย์

-   Cross Selling

-   Internet

    1.  ในด้านการส่งเสริมการขาย จะมีการจัดหาและเลือกสื่อที่มีประโยชน์ต่อการจำหน่าย
        รวมถึงการเข้าถึงกลุ่มเป้าหมายให้ได้มากที่สุด

(ข) ภาวะการแข่งขัน ประกอบด้วย

-   สภาพการแข่งขันในอุตสาหกรรม

เนื่องจากบริษัทได้รับโอนสินทรัพย์ด้อยคุณภาพจากสถาบันการเงิน โดยเฉพาะกลุ่มธนชาติเป็นหลัก
ดังนั้น ภาวะการแข่งขันในทางการตลาดกับบริษัทบริหารสินทรัพย์รายอื่น หรือสถาบันการเงิน
หรือกองทุนอื่น ๆ จึงไม่มี
อย่างไรก็ตามกรณีสินทรัพย์ด้อยคุณภาพที่รับโอนมาเป็นลูกหนี้ที่มีเจ้าหนี้เงินกู้หลายราย
อาจเกิดภาวะการแข่งขันในการใช้สิทธิทางกฎหมายบังคับทรัพย์สินของลูกหนี้เพื่อนำมาชำระหนี้ให้แก่เจ้าหนี้เหล่านั้น
ซึ่งอาจส่งผลกระทบกับบริษัทในเรื่องของการนำทรัพย์สินของลูกหนี้นั้นมาฟ้องร้องคดีและขายทอดตลาดซึ่งต้องทำการเฉลี่ยทรัพย์กับเจ้าหนี้รายอื่นด้วย

-   จำนวนคู่แข่งโดยประมาณ

  บริษัทรับโอนสินทรัพย์ด้อยคุณภาพจากกลุ่มธนชาติโดยตรง กรณีนี้จึงไม่มีคู่แข่งขัน

-   ขนาดของบริษัทเมื่อเทียบกับคู่แข่งขัน

เนื่องจากบริษัทไม่มีคู่แข่งขัน จึงไม่มีการเปรียบเทียบขนาดของบริษัทกับคู่แข่งขัน

-   สถานภาพและศักยภาพในการแข่งขัน

บริษัทรับโอนสินทรัพย์ด้อยคุณภาพจากกลุ่มธนชาติเป็นหลัก
ดังนั้นบริษัทจึงไม่เน้นที่ศักยภาพในการแข่งขัน แต่จะเน้นเรื่องการแก้ปัญหาหนี้ค้างชำระ
โดยพิจารณาถึงสถานะทางการเงินของลูกหนี้ว่าสมควรจะปรับปรุงโครงสร้างหนี้ หรือ
ควรจำหน่ายทรัพย์สินเพื่อชำระหนี้
ทั้งนี้โดยคำนึงถึงความเป็นไปได้ในการดำเนินกิจการต่อไปของลูกหนี้, ความสุจริต,
ความร่วมมือและความสามารถในการชำระคืนหนี้ของลูกหนี้ประกอบกัน
เพื่อทำให้สินทรัพย์ด้อยคุณภาพที่ไม่ก่อให้เกิดรายได้หมดสิ้นลงหรือลดเหลือน้อยที่สุด